
Einleitung. 


Thomas Murners satirisch-didaktische Dichtungen liegen 
uns heute mit einer einzigen Ausnahme (Von den 4 Ketzern) 
in guten kritischen Ausgaben vor, die auch denjenigen zu- 
frieden stellen werden, welcher sein Augenmerk in erster 
Linie auf die Sprache des streitbaren Mönches richtet. 

Von Murners grösseren Prosaschriften, die wohl imstande 
wären, sein Bild, wie es uns in den Litteraturgeschichten und 
Monographieen begegnet, bedeutend zu seinen Gunsten zu 
modifizieren, ist bis dahin nichts neu gedruckt worden. Der 
vorliegende Neudruck will diesem Mangel abhelfen, und nach 
Aufnahme in diese Sammlung dürfte er einer Entschuldigung 
nicht bedürfen. 

Murners Schrift „An den Groszmechtigsten vnd Durch- 
lüchtigsten Adel tütscher nation“ ist die unmittelbare Antwort 
auf Luthers „An den Christlichen Adel deutscher Nation“ 
(Neudruck No. 4, hg. v. W. Braune, 2. Aufl. 1897) und erschien 
wie diese im Jahre 1520. Sie wurde gedruckt von Johannes 
Grieninger in Strassburg. Goedekes Grundriss ?II, 218 ver- 
zeichnet von dieser Schrift Murners nur ein Exemplar, das- 
jenige der Berliner Königl. Bibliothek (Cn. 4702). Nach- 
getragen sollten 2 Exemplare werden, von denen sich das 
eine auf der Hamburger Stadtbibliothek (O. A. IX. No. 2192 n.), 
das andere im British Museum, London (3906. h. 67.) befindet. 
Beide Exemplare decken sich vollständig mit dem Berliner 
Exemplar, welches diesem Neudruck zu Grunde gelegt wurde. 
Dasselbe enthält 10 Bogen in 4°, mit den Signaturen A—K. 

In dem Neudruck sind die Abkürzungen des Originals 
aufgelöst, durchweg im Anschluss an die von Braune in 
seiner zweiten Ausgabe von Luthers Schrift „An den Adel“ 
befolgten Grundsätze. Im übrigen bin ich dem Originaldruck 
genau gefolgt. Das Titelblatt, sowie die erste Seite des 
Originaldruckes sind diesem Neudruck in photographisch ge- 
treuer Nachbildung, allerdings auf !/, der natürlichen Grösse 
reduziert, beigegeben. Für die Besorgung der photographischen 

Nachbildungen, nach welchen für den Druck Zinkätzungen 
angefertigt wurden, bin ich meinem Freunde, Herrn Dr. Hans 
Möller in Hamburg, verpflichtet, welcher auch eine Korrektur 
des ersten Bogens zu lesen die Güte hatte. Die Seitenüber- 
schriften des Originaldruckes schwanken. Sie erscheinen ent- 
weder als Von dem teutſchen adel (so auf Seite A2, Azb, Ar; 
BI, Bab, ganz durch D, F u. H, sowie auf Kb, K,, Kab, K,) 
oder als Von dem tütſchen adel (Asb, Ag, Alb; Bib, Ba, Bab, 
B., ganz durch C, E, G und auf Seite K, Kab, Kg). Auf An- 
raten des Herausgebers dieser Sammlung sind sie wegen ihrer 
schwankenden Form in dem Neudruck ganz weggelassen 
worden. 

Die folgenden Druckfehler des Originals!) habe ich ver- 
bessert: 32s ewangelaums, 422 veranewurten, 42s billichet, 67s ba⸗ 
trachtung, 63s unwarhaffitge, 710 behilffleich, 877 hettteſt, 9s ga⸗ 
raten, 105 As] Ba, 1026 goͤtlechen, 1138 dein, 182 vſz] vnſz, 1824 gee- 
fangen, 2035 wnd, 2138 den, 2138 beſchrirmung, 22,5 peeſonen, 
2410 jeit] ſein, 245, verluhen, 2532 ſoſt] ſolt, 2613 krrafft, 28 das 
das] das, 2810 ieren] irren, 29, fündent] ſündet, 29,0 vdn] vnd, 
30, chriſtenleit, 3031 betreiffen, 303. anuerbotten, 3110 erwecker, 
3111 ſcheitworten, 32, ſchreiber, 3223 oferlich, 3227 dieifaltikeit, 
34158 gehoffen] geholffen, 3416 versper, 343. gemeinenen, 353, Bäp⸗ 
liche, 36,0 gelchrifft, 37,5 eintchriſt, 3912 ſteren] ſteten, 3972s thün] 
thün, 3935 bilſchoͤff, 40, zwiſchten, 4125/6 verteriben, 4132 euanglio, 
4218 darpffer, 47, abgoͤeteren, 4830 gſoͤſſer, 50 tugendenden, 
5210 ich ech das v] ich vch das, 53, iüüngſtan, 5529 gluuben] glauben. 
5714 eroͤrffnen. 

In dem Neudruck bitte ich zu verbessern: 4, famili⸗ 
ariter] familiaritet, 735 iu] in, 1128s der] weder, 2632 bapft] bapſts, 
272 Peter] Petro, 2822 würdendwie] würden wie, 283; er] der, 
3430 ihrer] irer, 3820 zu] zu, 501. Keyſer] Keiſer, 558 alſz] als. 

Ich beabsichtige, dieser Prosaschrift Murners, vielleicht 
seiner bedeutendsten, die übrigen aus dem grossen Jahre 
1520 bald folgen zu lassen, zunächst seine Schrift: Von dem 
babstenthum, das ist von der höchsten oberkeyt Christlichs 
gläuben wyder doctor Martinum Luther. Strassburg 1520. 


Madison, Wis. 
U. S. A. Ernst Voss. 
1) Die Citate nach Seiten- und Zeilenzahlen des Neudrucks. 


An den Groß- 
mechtigſten und 
Durchlüchtigſten adel tit- 
ſcher nation das ſye den 
chriſtlichen glauben be⸗ 
ſchirmen, wyder den 
zerſtaͤrer des glaubens 
chriſti, Martinum 
luther einen verfte 
rer der einfel 
tigen chriſten. 

[A: Dem aller durchlüchtigſten Großmechtigſten 
fürſten, vnd herren, herrn Karolo erweltem roͤ— 
miſchen keiſer, Hiſpaniſcher vnd. ꝛc. maieſtadt. ꝛc. 


Urchlüchtiger großmechtiger fürſt vnd her, Es iſt 

von briprung des roͤmſchen reichs, des du ietz 

durch gots fürſichtigkeit ein fridſamer keyſer, vnd 
gebieter erwelet vnd geſalbet biſt, ſolches dein reich von 
offenlichen finden nie ſchadlicher angefochten worden, dan 
ietz zu diſen zeiten. Syttenmal daz Catilina (ich mein 
doctor Martinum luther) iſt von den dodten erwecket 
wider zu menſchlichem leben kummen, vnd dar die aller 
edliſten gemiet deins reichs zu burgerlichen vffrüren vnd 
nidergang ires eignen vatterlands erwecken, den vatter 
wyder feine kind, brüder gegen brüderen, underthonen 
zu gegen irer oberkeit, alle ding der maſſen zu verwicklen 
vnd vermiſchen, das weder bapſt, keiſer, künig, biſchoff, 
bader, oder ſüwhirt nit mer ſollent vnderſcheidet werden, 
ein vngewone ſach allenthalben, wo güte ſitten, berden, 
zucht, ere, ordenung, frid, froͤd, vnd muͤt, auch alles wol— 
faren ſollent geiebet vnd gehalten werden. Vnd vff daz 
ſolches deſt ſchedlicher vnderſtanden werd, würt vnſer 
chriſtlicher glaub für ein deckmantel für gewendet, als ob 
ſich ſoͤlche vffruͤr, ernüwerung, vnd verendrung, in krafft 
chriſtlichs glaubens gebüren welle zu thuͤn vnd vnderſton, 
da⸗ Arb] durch auch göttlich gebot erfullet, recht, vnd in 
keinen weg geſündet ſei, ſunder des fuͤg glimpff vnd eere 
haben vß gebot erlaubniß vnd nachlaſſung chriſtlicher lere 
vnd des heiligen ewangeliums, alſo liſtig habent ſie das 
goͤtlich geſatz in behilff ires boͤſen vnd vffrierigen für- 
nemmen, künnen an ſich ziehen vnd off iren nutz ver— 
fieren, wie der boͤß tüffel in ein engel des liechts, vnd 
die vnwarheit in ſchin der warheit tranſformieret, vnd 
verſtaltet, do mit den nideruerſtendigen in ire hilff zu 
verfieren. Das fie auch des nit on gewalt durch zuͤtrucken 
vergebens vnderſtanden, dem durchlüchtigſten adel deütſcher 
nation ein ſolchs ſpecklin vff die fallen gebunden, vnd das 
helmlin vnder der naſen gezogen fie reiſig zuͤ machen, vnd 
inen beiſtendig zu fein, mit dem gekritzlet zu erwecken, wie 

der roͤmſch hoff mit gelt beſchwerden daz deütſch land er- 
ſchoͤpffe, vnnd vnſer vermügen der maſſen vſſüge mit annaten, 
vj. monnaten pfruͤnden zu verleihen, mit andren liſten die 
pfründen an ſich zuͤ ziehen in krafft des dots eines der 
vff dem weg gen Rom ſtürbe, oder der familiariter, vnd 
deütſche Cardinel zu machen, vnzelich güt von dem palium 
zu nemmen, vnd für die beſtetigung der Biſchoͤff, auch 
coadiutores zuͤ machen, reich aptien in commenden zu 
beuelhen, vnleidliche pfruͤnden leidlich zu machen, zu in⸗ 
corporieren vnd vereinigen, adminiſtratores zu ſetzen, Re⸗ 
ſeruata vor zuͤbehalten, Pectoralem reſeruationem zu er- 
dichten, mit pfründen kauffen, verkauffen, wechſlen, dauſchen, 
rauſchen, mit liegen, triegen, rauben, ſtelen, brachten, 
huͤrerey, büberey, allerley weiß gots verachtung, mit manch⸗ 
Az] erlei ſchinderey, ablaß zuͤgeben, ſelen vB dem feg 
feür zu verkauffen, abplaß brieffen, dispenſieren, butter⸗ 
brieffen Confeſſional. ꝛc. Vnd filen dergleichen ſo hoch 
angeklaget würt in einem büch der deütſch adel genennet, 
würt deiner Keiſerlichen, Hyſpaniſchen vnd ꝛc. maieſtadt, 
in aller demietigkeit zu verſtanden geben, daz wir ſolche 
fürgewante mißbruch vnd vndadten, wo im alſo were nit 
vnderſtond zu verantwurten, dan wir des kein beuelhe 
haben noch bericht von bepſtlicher heilikeit, in eincherley 
weg zuͤ verdretten oder zit beſchoͤnen, dan wir wol ermeſſen 
kinnen vnd verſton, daz ſich niemans billicher beelage, dan 
der da leidet vnd beſchweret iſt, Aber daz klagent wir 
deiner durchlüchtigſten genaden maieſtat vnd chriſtlichem 
hertzen, mit ſampt den durchlüchtigſten Churfürſten, fürſten 
vud herrnn geiſtlich oder weltlichs ſtats, das ſolche be- 
ſchwerden der deütſchen nation durch Martinum Luther ein 
warhafftigen Cathelinam vnd on zweiffal ein zornigen vn⸗ 
beſinten man, mit ſolchen vngeſchickten, vnchriſtlichen vnd 
vnwarhafftigen mitlen fürgeſchlagen werden, das niemans 
zwifflan mag, er nem ſolche beſchwerden des roͤmſchen 
mißbruchs, fur ein behilff, vnd ein ſpecklin vff die fallen 
vnd zuͤ einem deckmantel, vnſeren chriſtlichen glauben vmb 
zu foren, fieglich fein gifft vß zuͤgieſſen vnd huſſiſch, 
wickloͤffiſche botſchafften zu verkünden, mit den boͤhemen, 
moſcouiteren zu vereinigen, ein hantfoll leüt vff daz er 

vnß von aller andren criſtenheit die on zal ift, abſündre, 
lerne ein küngkrich zu einigen, vnd ein keyſerthüm zuͤ ver⸗ 
lieren, ein vnſiniger menſch der bapſt Az v], keiſer, biſchoff, 
under, ober, ſampt der gantzen karten, der maſſen ſtot zu 
vermiſchen, das kein erwürdigs angeſicht eincherlei ordenung 
in chriſtlichem glauben erfunden werd jo doch vß kriegs— 
leüffen erfaren iſt, daz nidergang der ordenung ein fal ſey 
ernſtliches fürnemmens. Darumb deiner durchlüchtigen 
maieſtat, demietig fürgewendet würt, mit ſampt allem 
deinen durchlüchtigen adel, chriſtliche augen vff vnſeren 
glauben zu werffen, in dem wir verhoffen ſelig zu werden, 
behilffliche hend an zuͤ ſchlagen, vnſer goͤtlich vnd vätterlich 
geſatz durch Criſtum Jeſum vnſeren herren zü beſchirmen, 
vnd denen boͤſen radtgeben, in ſolchem nit wilfuͤren, vnd 
in allen andren darin chriſtlicher gelauben moͤchte geletzet 
werden. Erſtlich gebiete daz ſich diſer Chatelina mit ſampt 
feinem anhang, maſſen vnwarhafftige irrungen zu erwecken 
den glauben in chriſtlicher krafft laſſen ruͤwen vnd beleiben, 
ein zimliche bit mit beiden oren von einem chriſtlichen 
Keiſer zu erhoͤren, vnd fo fie daz nit wellent gethon haben, 
ſunder chriſtlich geredt, vnd ſolche nüwe funnd vnd er— 
nüwerung billichen erwecket, ſolches durch dein groſſe macht 
zu rechtfertigung für den geloͤrtſten des glaubens kumb, 
vnd zu verhoͤr und vßſpruch, allein mitler zeit diſſen vff⸗ 
rierigen nit gebüre hanß karſten vnd die vnuerſtendig 
gemein fo bald zu boͤſem alß gütem anzuzünden, vnd in 
ſchellige flammen zuͤ bewegen, vnpartheiſche richter zuͤ ſetzen, 
welche zu erwelen, niemans billicher dan dir zu fton wil 
in kur vßzuſprechen vnd zu verordenen, mit nammen, fo 
diſe vffrierigen, ſüne des vnfridens yederman argkwenig 
erachten, vnd in mißtruwen allen A,] winde foͤrchtent von 
einem off daz ander appellieren biß off das iungſte gericht, 
daz ſie mitler zeit, mit verhengktem zoum vnſeren glauben 
mit irem gifft vnder dem honig verkaufft durchrennen vnd 
zertrennen moͤgen. Welche chriſtliche bit vnd billiche hoffnung 
in dich einen chriſtgleübigen, menſchlichen, vnd angeborner 
art gütigen fürſten vß oͤſtereich, jo du zu hertzen ver- 
faſſet, vnſeren glauben deine vnd onſer alle ſeligkeit be⸗ 
ſchützen würdſt vnd beſchirmen, da mit deines anherren 

Marimiliani vnſers on fein gewonliche titel, lieben, frünt⸗ 
lichen vnd vetterlichen künig art, ader vnd gemiet nach⸗ 
folgent erfülleſt, in die fuͤßſtapffen deiner frummen elter 
vnd vorfaren dritteſt, Ich geſchweig gottes gebot daran 
diegeſt, dir in das ewig leben erſchüßlich vnd zu dem 
ewigen keiſerthüm dienent. 

Seint darnach zu dem andren (ſo chriſtlicher glaub 
(alß vnſer augapffel) vngeletzet belibet, etliche beſchwerden, 
bürden, vnd vnleidliche tiranney der deütſchen nation zu 
nidergang vnd verderpniß erdichtet, das ſei von wem es 
wel off erden gefreuelet vnd vnderſtanden, wel dein Keiſer⸗ 
liche maieſtat vnd genad, mitſampt den durchlüchtigen Chur⸗ 
fürſten nach gelegenheit der ſachen zu hilff kummen, troſt, 
ſtür, vnd hilff beweiſen, von wegen der erſchoͤpfften hoffnung 
zu deiner fürſichtigkeit entpfangen. 

Vnd zuͤ dem dritten doctor Martinus ſachen, feine 
ſpen, zenck, vnd häder, erſtlich von der ſachen des glaubens 
abſünderen. Zü dem andren auch von dem fürnemmen 
vnd anklagen der bepſtlichen mißbrüch, das alſo die ſach 
vnſeren glauben betreffen, von geſetzten [A,P] richteren von 
deiner gnaden ein richterlichen vßſpruch vor allen dingen 
erlange. 

Darnach zu dem andren, in den ſachen der mißbrüch 
durch deine fürſichtikeit mit ſampt den durchlüchtigſten 
Kurfürſten erkennet werd. Vnd zu dem letſten doctor 
Martinus zenck vnd häder auch richterlich lüt klag vnd 
antwurt hingelegt werden, nach deiner genaden gelegenheit, 
erkentniß vnd betrachtung, ob ſolches durch ein Concilium, 
oder ſunſt in andre weg, mieg, groͤſſeren koſten vnd 
ſchaden zu vermeiden geſchehen mög, vnd off daz geſchick⸗ 
lichſt vnderſtanden werde. Vß welcher vnſer chriſtlichen 
vnd demietigen bit dein Keiſerlich genad erachten mag vnd 
erkennen, das wir als geborne deütſchen auch kein gefallen 
daran haben, wo vnſer vätterlant der maſſen ſolt vnbillich 
erſchoͤpffet werden, es wer doch von wem es woͤll, allein 
daz zu hertzen faſſen, was recht ſei zu thuͤn, rechtlich ge- 
ſchehe, on ſolche vffruͤren, letzung vnſers glaubens, vn⸗ 
warhafftige reden, ſunder durch geſchickte mittel durch deine 
fürſichtigkeit ſolche ſachen ermeſſen werden. Dan ſeittenmal 

der mererteil obgenanter mißbruch vnd beſchwerden allein 
die pfaffheit betreffen, ire mentel bezalung, befeſtigung der 
biſchoͤff, verordenung der pfründen, coadiutorien, abbatien, 
commenden wie nach der leng vnlangs erzelet iſt, wellent 
die hochuerſtendigen ie vermeinen, es welle dir alß einem 
weltlichen keiſer, billicher gebüren, erſtlich vnd vor allen 
dingen die ſachen das gemein reich betreffen, ſtett land vnd 
leüt zu beſetzen, in friden vnd fürſichtiger ordenung, dan 
gleich anefenglich B..] alß ob du allein der pfaffen keiſer 
erboren vnd geſalbet inen behilfflich (vnd filicht mit des 
gantzen reichs koſten) vffwiſchen ſolteſt, das fie ire mentel 
deſt wolfeiler kaufften, vnd ire pfruͤnden leidlicher mit 
einander deileten, wil hie erachtet werden, das ſolches 
noch wol kumpt, wen daz korn zeitig würt, geben wir 
deiner keiſerlichen genaden vnnd fürſichtigkeit alles zu er⸗ 
meſſen. Allein wie vor vnſere demietige bit iſt, vnſere 
chriſtliche warheit vnd gelauben zu beſchirmen vnd be— 
ſchützen, vnd vngeletzet zuͤ verhieten. 

Seint darnach andre hendel vnſeren glauben nit be— 
treffen, alß daz zu fil münch vnd pfaffen ſeient, vnd das 
ir ſtat der chriſtenheit nit not noch erſchüßlich ſey, vnd daz 
man etlich kirchen vnd kloͤſter zerſtoͤre, vnd fil andre der 
gleichen, geſchehe darin nach erkentniß deiner gnaden für- 
ſichtigkeit vnd gemeiner chriſtenheit, dan wir ie kein andre 
meinung in diſem biechlin für vns haben, dan vnſeren chriſt⸗ 
lichen glauben zu verfechten vnd niemans feiner mißbrüch 
zu verantwurten. Das wir aber weder Martino luther 
noch iemans anders mit der vnwarheit nichs begeren zu 
zulegen, wellent wir iu diſem biechlin ſeine irrung deiner 
keiſerlichen genaden entdecken, vnd darüber antwurt allein 
geben, dan wider in zu arguieren habent wir vns in andre 
biechlin vorbehalteu, vff daz in ſolcher red vnd widerred 
dein Keiſerliche genad dazwarhafftigſt moͤg ermeſſen vnd 
vßſprechen, welche deine genad bitten wir got daz er fie 
vnß lang in friden vnd freiden verleihe. ac. 

Bib] 


Ein vorred zu Doctor 
Martino luther 


S ſolte ſich dein billich (Martine luther) gemeine 

chriſtenheit erfreüben alß eins beſunderen ge- 

lerten mans, wo du deine kunſt vnd durchlüch⸗ 
tige vernunfft, nit brüchteſt zu nidergang deines vatter⸗ 
lants, vnd zerſtoͤrung vnſers glaubens vnd vetterlichen 
geſatzes, auch mit dem ſchwert der geſchrifften letzteſt dich 
ſo bald alß iemans anders. Darum, wir für ſolches ere 
erbieten, ſo wir dir deiner vernunfft halb pflichtig weren 
zu beweiſen, vns leider gegen dir alß einem abgeſagten 
findt erweren müſſen, vnd briederlichen lentlichen gunſt, 
in ein vngunſt verendren, wider vnſers hertzen willen, dan 
wir ie lieber dein lob, ere, vnd briß, alß eins gebornen 
deütſchen vnd geſchickten mans ſehen vnd fürdren wolten, 
dan dein ſchand, wo du nit alſo mit vngeweſchnen henden 
in dein vnd vnſeren chriſtlichen glauben gegriffen hetteſt, 
vns verurſachet zu beſchützung der warheit, keiſer, künig, 
fürſten, vnd herren wider dich an zü rieffen, jo du dich 
nit ſchammeſt vnſeren frummen Keiſer vnnd allen durch- 
lüchtigen deütſchen Adel an zu rieffen, zu beſchirmung 
deines vnwarhafftigen, vffrierigen, vnſinnigen, vnd freuel⸗ 
ſchelligen fürnemmens, hetteſt fie wol zu groͤſſeren eren 
geſparet, dan daz ſie dir hilffen, deine vnchriſtliche lügen 
zu beſtetigen, vnd dein vnuernünfftigs vnerlichs vnderſton 
durch zit drucken, dich ſelb zit einem ratgeben gemachet, 
wider [Be] den alten ſpruch, jo du von niemans darzu 
erbetten biſt, vnſerem iungen frummen blut vB oͤſtereich 
vnd angonden Keyſer, ſchellig, gleich angonds vnd in 
anefang feines reichs geradten dem bapſt zwo kronen zu 
zucken, er hab noch mit der dritten genüg vnd nur zuͤ fil, 
alle Cardinel ab zu thun, es ſei gnüg mit xij. kirchen, 
kloͤſter zu zerſtoͤrung alles geiſtlich recht ab zu thin, vnd 
ein radten hauffen daruß zu machen, daz kind mit dem bad 
vßzüſchütten, für mit dem kalb zu metzgen, ein warmen 
anſchlag, freilich in der batſtuben geſchehen, daz er alſo 
hitzig vßhin geng, mit dem iungen adel künig Roboam 
in anefang ſeines reichs geraten ein vol ſtreng lauffent 

waſſer vnd den gantzen Rein geweltig eins malß zu wider— 
treiben ſtich, moͤrd, hauw, ſchlag, oben vß vnd nienent 
an, nicht dan ein ſchelligen, vnfürſichtigen kopff erzeiget, 
dem billich niemans volgen ſol, er welle dan land vnd 
leüt verderben, alſo daz ich feſtegklich gelaub, hetteſtu der 
oͤſtereichſchen fürſten angeborne art gewiſſt vnd erkennet, 
du würdeſt vnſerem fridſamen blüt vß Oſtereich ſolcher 
vffrüren nit geraten haben, dan fie zuͤ blütvergieſſen nie 
neigung hetten, es mieſte dan ſein wyder iren willen, vnd 
ſolches wiltu alß ein hoffnar, vnd in narren weiß gethon 
haben, iuffs deding von einem geiſtlichen man in ſolchen 
ſachen die leichtfertigen woͤrter zuͤ treiben, vermeineſt wo 
du fil verwirrens, vnwarheiten, ſchmachbeweiſung vB ge- 
goſſen habeſt, als dan hetteſtu iederman die ſchellen an- 
knipffet, vnd wie Erasmus Roterdam . der auch in der 
geſtalt eins narren die warheit redte dan daz es dir nit 
ſo wol alß im angeſtanden iſt, darumb dir alß einem narren 
wie Salomon [Bz] ſpricht fol billich nach deiner narrheit 
geantwurt werden, vff daz du dich nit für einen weiſen achteſt, 
dan deine gewonliche tittel alß einen doctor vnd geiſtlichen 
man, hettent wir dir billich geben, wo du dich nit in einen 
narren tranſformieret hetteſt, Darumb vns gebüren wil 
dem narren ſeinen kolben zu zeügen, dan dir in warheit, 
ſolche narren weiß ie vbel an ſtot, daß du Julium den 
bapſt ein blütſuffer nenneſt, vnd den ietzigen bapſt mit 
den ſeinen ein dieb, ein lecker, buͤben, vnd deren gleichen 
ſchmeheliche woͤrter, vnd hippenbiebſche, dan wa du ie 
etwas wider in vermeinteſt zit haben, wer dir eerlicher, 
geiſtlicher, züchtiger, vnd frümlicher angeſtanden, yn mit 
feinem gewonlichen nammen zit melden, vnd deine Flag 
wider yn mit chriſtlicher meſſigkeit für zütragen, an ort 
vnd end da ſolches moͤcht gebeſſeret werden, vnd dir 
geholffen. Wilt vnſeren iungen vnd angonden Keiſer 
vnd regierer vfferwecken, wie du ſagſt wider die fürſten 
der hellen, vnd nenneſt daz ein ſpil, welches ſo es 
nit mit gottes forcht angefangen würd die gantze welt 
in dem blut ſchweben ſolt, du wilt vns ie zü einer 
groſſen vffruͤren bewegen, ich ſihe aber niemans der 
deinem ſturm zülaufft, ſpieß oder hellenparten zucke, oder 


10 


jo du vnſinnig bift der mit dir wel ſchellig werden, Alß 
freilich die wol wiſſen, daz alles ſo du fürwendeſt zuͤ 
reformieren vnd beſſeren on alle vffrür, mit der zeit vnd 
mit guter muͤſſen durch fürſichtigkeit vnſers edlen Keiſers 
vnd vnſerer Churfürſten mag gebeſſeret werden, vnd in 
ein leidliche form vnd geſtalt verordenet. 

Darumb wir es gentzlich dar für haben, das du 
den [Bz] obgenanten fürſten vnd herren ein klein gefallen 
beweiſeſt das du alſo die gemein vnderſtoſt, mit filen 
deütſchen biechlin zu erheben vnd vffrürig zu machen, vnd 
doch wol wiſſen ſolteſt, wo ſie zuͤſammen lieffen, alß 
bald inen ſelber etwaz fürnemmen doͤrfften vnderſton, alß 
bald, ſie dir volgten, damit dich mit kurtzen worten wil 
ermanet vnd gewarnet haben wider die keiſerlichen verbot 
die ſachen vnſers glaubens vor den vnuerſtendigen nit zu 
disputieren vnd in ein zweifal zuͤ berieffen, wellent wir 
alle an dem karren ſchalten das dir dein ſo manigfeltig 
miſſedadten vnd ſchmach beweiſen genedig verzigen werd, dich 
verendreſt in chriſtlichere meſſigkeit, vnd mit vns in got 
den herren in riewigem hertzen loben moͤgeſt Amen. 


Das der welttlich ſtat die geiſtlichen richter— 
lich, weder zü ftraffen noch zü vrteilen hatt. 


Lles ſo du bißhar vnderſtanden vnd fürgenummen 
haſt, dem würt gelaupt in rüm vnd verfierung deiner 
woͤrter daz du dich alwegen ſo hoffertig pflegſt der 

goͤtlichen geſchrifft zu riemen, alß du an filen orten, vn⸗ 
warhafftig ſprichſt, das ſag dein ewangelium, dein chriſtus, 
dein bibel, dein Paulus, das aber mengklich moͤg erkennen 
das du in keiner geſchrifften gefundieret biſt, ſunder fil 
irriger, vnd ſchwetziger, vnd einem chriſten vnd geiſtlichen man 
hoffertiger reden die vnuerſtendigen allein verblendeſt, wil 
ich anfahen in dem nammen des herren [Bz] dir zu ant- 
wurten vnd nit zu arguieren, dan wir vnß daz ſelb pff 
ein andren platz vorbehalten haben. 

Erſtlich, vff das du dein vngunſt gegen den Romaniſcen 

erzeigeſt, ſpricheſtu daz ſie erdichtet haben, wie dreierley 
ſtend ſeient, ein geiſtlicher, adelicher, vnd peürſcher welche 

drey ſtent der maſſen ſollent vnderſcheidet fein, daz der 
weltlich adelich oder püriſch den geiſtlichen nit hab zu 
ſtraffen, ſunder harwiderumb der geiſtlich die andren zwen, 
vnd da mit wellen ſich die roͤmaniſcen beſchirmen alß hinder 
einer muren daz fie vngereformieret beleiben vnd iren muͤt⸗ 
wilen vnſtrefflich dreiben moͤgen. 

Das wiltu nun hoch widerfechten nach deiner gewonheit 
vß der heiligen geſchrifft, vnd bringſt ſant Paulum har. 
ad Cor. xij. der ſag das wir alle ein coͤrper ſeyent, an dem 
ein iedes glid ſein eigen werck hab vnd Criſtus das haupt 
ſey, wir haben auch all ein ewangelium, ein tauff, ein 
glauben, da durch wir alle geiſtlichs ſtadts, Darumb auch 
nit war ſey das drey ſtend ſeient, ſunder nit mer dan ein 
geiſtlicher chriſtlicher ſtant aller gemeinen chriſtenheit, darumb 
auch die ietz weltlich ſtants genant ſeint aber warlich geift- 
lichs, chriſtlichs ſtants, den ietz genanten geiſtlichen ſtatt alß 
ire mitglider zu ſtraffen vnd zu beſſeren haben. 

Darzu gib ich ein antwurt mit ſolcher proteſtation 
das ich weder die Romaniſcen noch niemans anders in 
ſeinen vbeldadten verfechten vnd beſchirmen wil, oder in 
feinem mütwil halßſtarck machen, allein zuͤ gegen den 
vnwarhafftigen vnd vonchriſtlichen reden geantwurt haben 
will. B. 

Erſtlich vff das fundament gon, vnd ſag das es nit 
wor ſey das nur ein ſtadt ſey, der ein geiſtlicher gemeyner 
chriſtlicher ſtadt genant ſey, es fint ſich auch nit der in 
goͤtlichen noch menſchlichen biecheren, doctor Luther wurdt 
auch ſein leptag nimmer alſo gelert das er des eincherley 
gſchrifften zeigen moͤg, dan das er anzeigt ſant Paulus ii. 
Cor. xij., Ad Roma. xij. vnd i. Petri ij. Das ſeint 
dry ort der angezeigten heiligen geſchrifft da mit er wil 
beweiſen das nur ein geiſtlicher ſtadt ſey, Nun ſol mengk— 
lich wiſſen das ii. Cor. xij. alſo ſtat geſchriben, Warlich 
in einem geiſt ſeint wir alle in eine verſamlung, den ich 
corpus nit anders den ein verſemlung deütſchen ſol, wir 
ſeient iuden oder heideu, eigen oder frey, vnd ſeint alle 
in einen geiſt gedrenckt worden, wer iſt aber off erden alſo 
kindiſch, der da nit verſtand das in denen worten nit mag 
beweret werden das nur ein ſtat ſey, es ſtat wol da das 

wir in got einer verſamlung ſeyent, aber nit eins ſtandts, 
es iſt in einer ſtat auch ein verſamlung der burger, noch 
iſt da mancher ſtadt vnd würdigkeiten der perſonen, er 
nent das wort corpus zu dütſch an dem ſelben ort ein 
leib, vnd ſolt es warlicher ein verſamlung deütſchen, dan 
ob wir ſchon ein leib mit Criſto Iheſu vnſerem haupt 
machen, ligt es doch an dem tag das der leib nit anders 
dan ein verſamlung gleicher weiß ſoll verſtanden werden, 
alß man ſpricht corpus capituli die verſamlung des capitel, 
Wie gar mißuerſtendig brucht er die latinſche ſprach das 
er corpus vnnd [B4P] ſtatus für eins nimpt, den leib oder 
verſamlung, vnd ein ſtat iſt zweierley. So nun diſes 
von im angezeigt ort der heiligen geſchrifft nit ſagt das 
wir alle eins ſtats ſeyent ſunder in Criſto einer verſam⸗ 
lung, da bei mag mengklich verſtoͤn daz er wie hie ſo 
auch ſchier an allen orten die heilige gſchrifft fürwent, 
wider iren eignen ſyn, dan weder die woͤrter noch der 
verſtant geben moͤgen, wan man ſeinem allgieren glaupt 
ſo het er recht, ſuͤcht man aber hinder ſich in der heiligen 
geſchrifft, ort vnd end, ſo er angezeigt hat, ſo iſt es 
lurtſch vnd nit alſo wie er ſagt. 

Item er weiſet zuͤ dem andren Ad Roma. xij. da 
ſtat alſo geſchriben, Alß wir in einem leib fil gelider 
haben, vnd aber alle glider nit ein werd thuͤnt, alſo ſeint 
wir alle ein verſamlung oder leib in Chriſto. So es nun 
nit war iſt das wir ein warlicher leib mit chriſto ſeindt, 
dan in einner gleichniß, das iſt ein verſamlung in einig⸗ 
keit Chriſti verfaſſet, ſolt er corpus nit für einen leib, 
ſunder für ein verſamlung verdeütſchen, doch laß das kein 
ſpan ſein, vnd werd hie geredt, das wir in chriſto all 
ein leib ſeient, damit haſtu aber nit beweret das wir 
alle eins ſtadt ſeient, Sunder haſt nach deiner gewonheit 
aber eins die heilige geſchrifft vnnd ſant Paulus in das 
halßyſen vnd pff den laſterbangk geſtellet, den leib vnd 
ſtadt iſt zweierley, erbüt ich mich für alle geloͤrten pff 
erden, vnnd iſt diſer text mer wyder dich dan mit dir 
dran, dan er ſpricht das wir ein verſamlung ſeint, Doch 
mancherley glid alſo das iedes fein eygen werd [Cf] thüg, 
das ſol billich wider dich verſtanden werden, dan dein 

meinung wer, daz der weltlich des geiftlichen werd thün 
ſol, daz iſt die weltlichen ſeien pfaffen vnd pfeffin, das 
ſie in dem tauff empfangen haben, vnd wan du deinem 
Paulo voͤlgtſt, ſo lieſſeſtu ein iedes glid ſein eigen werck 
thün, die augen ſehen, den magen deuwen, die füß gon, 
vnd die hend greiffen. 

Das drit ort .i. Petri iij. jo du anzoͤgſt in ſant 
Peters ſendbrieffen ſtot weder von leib noch von dem ſtat, 
vnd nit weiter, dan daz wir in dem glauben einmütig 
ſein ſollen, daruß würſtu nimerme beweiſen, daz nur 
ein ſtat ſei vnder allen criſten. Darum ich ietz iederman 
wil gewarnet haben, wan du etliche oͤrter der heiligen 
geſchrifft anzoͤgſt, zu behilff deiner reden, daz man dir 
das nit glaubt ſunder an angezoͤgten orten vnd enden ſich 
beſüchen, ſo werden ſie in warheit befinden, daz du dich 
der heiligen geſchrifft wider iren ſinn hoch mißbrucheſt, 
vnd felſchlichen den armen vnuerſtendigen zuͤ verblenden 
fürwendeſt. 

Wilt weiters den weltlichen ſtat, vber den geiſtlichen 
bewegen, als ob fie ſolche criſtliche rut die ſünden zu 
ſtrafen billich an den geiſtlichen bruchen moͤgen vnd ſolten, 
laß ich ſton in ſeinen werd, das muͤß ich aber da bei 
ſagen, Sit es ein criſtliche rüt, fol man fie criſtlich vnd 
nit vffrürig noch moͤrderiſch bruchen, ſunder nach der leren 
criſti. Mathei xviij. vnd Luce xvij. Sündet dein bruͤder 
in dich, gang hin ſtraff in zwüſchen dir vnd im, würt 
er vnſträfflich erfunden, fo nim einen oder zwen zu dir 
in krafft einer kundtſchafft, hoͤret er die alle nit, ſo ſag 
das [Cub] der oberkeit der kirchen. ꝛc. Alſo ſol diſe rüt 
gebrucht werden, das iſt aber deiner meinung nit, ſunder 
daz ir mit buſonen vnd trumeten allein umb die ſtat 
Hiericho giengen, vnd eilends die gantz ſtat verfiel in eſchen, 
den dein zornigs gemüt wer, das man den blunder allen 
ſchnel in eſchen legt, bald feierabent macht, daz man noch 
by hellem tag in das bad gieng. Es ſein ſunſt vil ſtraſen 
vnd weg vſſenwendig deins fürwendens, da mit die geiſt⸗ 
lichen von dem weltlichen moͤgen bezwungen werden von 
vbelem ab züfton, dan die keiſer vil ſtet mit gewalt zu dem 
eriſtlichen glauben bezwungen haben . Aber das ge- 

ftand ich nit, das fie daz mit richterlichem gewalt macht 
haben zuͤthuͤn, daz ſoltu probieren vnd beweiſen, vß der 
heiligen geſchrifft, als du dich berümeſt doch noch nit 
gethon haſt. 

Das du aber ſprecheſt das alle criſten ſeien geiſtlichs 
ſtands in anſehung ires geiſtlichen glaubens vnd der ver⸗ 
reinigung in criſto iheſu, wa mit wiltu daz beweiſen, ſie 
ſein wol eins glaubens, aber nit eins ſtands. Alſo 
moͤchtſtu auch ſagen, wir weren einander all in dem erſten 
grat verwant, vnd ſchweſter vnd bruͤder in einem Adam 
vnſerm vatter, vnd möcht alſo keins das ander zü der ee 
nemen. Alſo moͤchteſtu auch ſagen, wir weren alle des 
adelichen ſtads, dan wir einen gemeinen vatter eriſtum 
Iheſum haben, der ſein kron in dem blut erholet hat. 
Alſo moͤcht ich dem nechſten der me het dan ich, das ſein 
mit recht anfallen, mit mir zuͤtheilen, dan wir als brüder 
von einem vatter noch in vnzerteiletem gut ſeſſen, ſolche 
reden ſpoͤtlich vnd kindiſch von dir zu hoͤren, dan ob wir 
ſchon [Ca] eins criſti glider ſein, iſt dannocht in denen eins 
leibs glider ein großer vnderſcheid, vnd hat iedes fein 
eigen werd züthün, wie ſant Pau. jagt. In welchen eigen 
wercken eins das ander ſol vngehindert laſen, da bei merckſt 
du noch wol, das dein angezoͤgte geſchrifft mer wider dich 
iſt dan mit dir daran. 

Sprichſtu nachgonds, das vnder allen criften kein vnder⸗ 
ſcheid ſei, dan des amptßhalb. Solteſtu billich anſehen 
was Pau. ſchreibt i. Cor. xij. Das got erſtlich in der 
kirchen geſetzet hat zwoͤlffbotten, zu dem andern propheten, 
zu dem dritten doctores 2c. Vnd alſo nachgonds andere 
empter vnd würdikeit vnderſcheidlich. 

Nun frag ich dich, ob ſie in iren emptern ewig ſeien 
oder nit, ſein ſie in ewiger würdigkeit vnd ampt, vnd 
haben das allein von got, ſo haben ſie ein ſtat wider dich. 
Sein ſie aber abſetzlich, als dan ſoltu beweren, das ſie 
daz apoſtolat, euangeliſchten, vnd doctorats würdikeit mit 
dem ampt ab legen, hie ſolteſtu billich nit alſo on geſchrifft 
reden, greiff dieff in das ſecklin deiner helliſchen, ich hab 
mißret, deiner heiligen geſchrifft, ob du ein blinden text 
finden moͤgeſt, der dir helff beweren, das die ſtätlich 

würdikeit mit dem ampt hingelegt werd vnd abgang, wan 
wir das von dir hoͤren, woͤllen wir dir ein antwurt geben 
dan wir deinen leren worten vnd fabelen, als wenig glauben 
woͤllen, als du den vnſern. 


Darnach iuffeſt du mit den heiligen Sacramenten, vnd 
[Cab] vermeinſt, jo ein biſchoff weihe vnd ſalbe, fo mög 
er wol oͤlgoͤtzen machen. Alſo moͤchteſtu auch von den 
künigen ſagen, ſo man ſie weihet vnd ſalbet, daz man 
einen oͤlgoͤtzen vß im mache, vnd wer mit feiner erwoͤlung 
gnüg. Nun fint man, dannocht in dem alten geſatz, das 
man die prieſter geſalbet hat Exo. xxix. vnd deßgleichen 
die künig auch geſalbet. i. re. ir. Ob du aber ſprechſt. 
waz gat mich in dem fal das alt geſatz an, wil man in 
einem das alt geſatzt halten, ſo ſol man es auch in dem 
andern halten, darzuͤ ſag ich das wol beſchloſſen ſei, was 
vß dem alten geſatz vnß zuhalten iſt, vnd waz nit, dabei 
ſoltu vnß billich laſen bleiben, oder ein anzoͤgung thün 
vor bequemlichen richtern, warum nit. Aber das du ver- 
meinſt, die zwoͤlffbotten haben doch kein prieſter geſalbet 
vnd wie wir der maſſen verordenet, ſag ich alſo das du 
das beweren ſolt, dan dir nit wil gebüren ein ſolchen 
loͤblichen bruch von der zwoͤlffbotten zeiten vff vnß erwachſen 
zu verleugnen on vrſach vnd die heilig geſchrifft, wir alle- 
gieren daz alt harkumen, das wir von den zwoͤfffbotten 
erlernet haben, was allegiereſtu dar gegen woͤllen wir gern 
von dir hoͤren. Spriechſtu aber es ſtand nit in dem euan⸗ 
gelio, ſag ich da bei es ſtot doch auch nit in dem euan⸗ 
gelio, daz criſtus vnſer her zu der hellen ſei gefaren, vnd 
iſt dannocht in dem artickel vnſers glaubens von den zwoͤfff— 
botten empfangen von gemeiner criſtenheit, es ſein noch 
me ding durch criſtum vnd die xij. botteu geſchehen dan 
in den euangelien vergriffen ſei. Darumb es mich von 
dir ein vnſinnikeit dunckt nit für ein warheit, vnd loͤbliche 
gewonheit zu zuͤlaſſen, dan daz [Cz] in deu euangelio 
geſchriben ſtand. Sprichſtu dan ich laß vil ding vſſen⸗ 
wendig dem euangelio zu für feinen werd, vnd für menſch⸗ 
liche erdichtung. Sag ich weiter das es für kein menſchlich 
erdichtung mag geſchetzt werden was durch yubildung des 

heiligen geiſts hie iſt, ſunſt weren alle prophetyen menſch⸗ 
lich erdichtung, ſolt auch nüt den allein das euangelium 
den zwoͤlffbotten vnd der criſtenheit not geweſen fein, warzu 
wer dan on not der heilig geiſt geſendet worden, dan ſy 
ſich des euangeliums wol hetten moͤgen behelffen. 

Das der biſchoff ſo er weihet an ſtat der gemein für 
prieſter erwoͤle. Luter wa bleibt dein heilig geſchrifft, 
damit du das bewereſt, ſollen wir allen deinen leren worten 
glauben, ſo wereſtu vnſern worten auch ſchuldig zuͤglauben, 
dan vilen iſt in gleichem fal ee zuͤglauben, dan einem. 
Darum zeug vnß durch die geſchrifft an, daz der biſchoff 
des gewaltt hab an ſtat der gemein zu thün, oder das 
im des got an ſtat der gemein befolhen hab. Ich finde 
wol, das criſtus vnſer her zwoͤlffbotten vnd prieſter geſetzt 
hat, das er aber das an ſtat der gemein gethon hab, daz 
finde ich nicht. 

Demnach ſprichſt du, werden wir alle ſampt durch 
den tauff prieſter geweihet. Wie ii. Petri .ij. gejagt iſt, 
vnd ſein ſo pfaffen jo auch pfeffin. Darzuͤ ſag ich, das 
du aber die heilig geſchrifft brucheſt, anders dan der ſin 
vnd der verſtand lautet. Dan ſant Peter ſchreibt zuͤ etlichen 
da beſtimpten criſten, daz ſie ſeien ein vßerwelt folck, vnd 
ein küniglichs prieſterthum, alſo dolmetſch ich jacerdo-[E3P] 
tium, vnd du ſelber auch, da durch haſtu nit bewert daz 
ieder in dem prieſtertum begriffen, ein prieſter, pfaff oder 
pfeffin wer, als jo ich ſprech, wir teutſchen fein ein vſſ⸗ 
erweltes keiſerthüm, daruß folgt nit daz ein ieder in 
vnſerem keyſerthüm begriffen, ein keiſer oder keiſerin ſy, 
oder tütſch es gleich alſo, ir fein ein vſerwelt folck vnd 
ein küniglich prieſterſchafft, iſt gleich alſo vil geſagt, als 
ob ich ſagte. (Vos eſtis imperiale regnum.) Ir tütſchen 
ſein ein keiſerlich reich, daruß iſt noch nit geſagt, das 
ein ieder tütſch ein keiſerlicher künig ſei, es volget vil ee 
vß diſſen worten ſant Peters daz dir nit lieb iſt, das 
der bapſt der vnſers criſtenlichen prieſterthüms die hoͤchſte 
oberkeit, iſt ein künig ſei zuͤ achten, daz wilt aber du 
nit zuͤlaſſen. Ich bit dich doch durch got, jo man ſpreche, 
ir tütſchen fein ein vßerweltes fkeiſerthüm, ob daruß 
folg, das ieder tütſcher ein keiſer oder keiſerin ſei, ſag 

nein. Ach alſo wenig folgt auch das nacher, ir criſten 
ſein ein vßerwelts pfaffentum oder prieſterthuͤm, das darumb 
ein ieder criſt ein pfaff oder pfeffin ſei. 


Die ander heilige geſchrifft damit du beweren 
wilt, daz wir durch den tauff alle pfaffen vnd pfeffin ſeien, 
iſt in apocalipſi. daz iſt in dem buͤch der heiligen offen- 
barung. c. ij. Sprichſtu ſtand alſo geſchriben durch ſant 
Johannes, du haft vnß gemacht durch dein blüt zu prieſtern 
vnd künigen, ich wolt es gern by deinen worten laſſen 
bleiben, ſo folgt hernach als wenig ein ieder künig were, 
als wenig wer ein ieder prieſter. [C.] Es iſt aber nit 
war das geſchriben ſtand wie du ſagſt, ſunder alſo. Er 
hat vnß gemacht ein reich, vnd prieſter got vnd feinen 
vatter, wer in einem reich iſt, der iſt darumb kein künig, 
wie aber das ſol verſtanden werden, daz er vnß prieſter 
gemacht hab, zoͤgt ſant Peter vorgonds an, daz vnß got 
zuͤ einem prieſterthüm gemacht hat, daruß volgt aber nit, 
das ieder in dem prieſterthuͤm begriffen ein prieſter ſei, 
als wenig als ſo man ſprech, der keiſer hat vß dem 
Würtenbergſchen land ein hertzogthüm gemacht, das ieder 
Würtenberger ein hertzog wer. 

So du nun aber hie zwei mal die heilig geſchrifft 
nit nach irem ſin vß legſt, ſunder wider iren verſtand 
gewaltigeſt, wil ich zu dem anderen iederman vor dir ge— 
warnet haben, wa du die heilige geſchrifft allegiereſt, daz 
dir niemans glauben geb, ſunder ort vnd end ſuͤch, die du 
anzoͤgeſt, ſo würt es erfunden, das dein fach pff muͤt— 
willigen reden ſtond, vnd in keiner heiligen geſchrifft ge- 
fundiert. Und kan alſo bei keiner warheit beſton, das der 
tauff pfaffen oder pfeffin weihe, oder du müſteſt das anders 
beweiſen dan mit diſen geſchrifften. 


Das aber nicht alle chriſten gleichen gewalt haben, 
ſo vil die prieſterſchafft betriffet, gibt das ein anzoͤgen, 
das criſtus vnſer her allein zu den zwoͤlffbooten geret hat, 
nemen den heiligen geiſt, vnd wem ir ſeine ſünd verzeihen, 
dem ſollen fie verzigen fein. e. Wa hat Maria die müter 
gottes ſich des prieſterlichen [Cas] gewalts vnderzogen jo 

du doch ſprichſt, fie ſei als wol als alle andern ein pfeffin, 
oder zoͤg vnß an, ob du jagen wolteſt, fie wer dar zu nit 
erwelt geweſen, wa fein ie frauwen zuͤ prieſterlichem ampt 
in der criſtenheit erwelt worden das ſo du nit anzoͤgen 
kanſt, laß ich es für ein vnwarhafftige reden ſton, das der 
tauff alle criſten pfaffen vnd pfeffin mach vnd des halben 
inen gleichen gewalt geb. 

Füreſt darnach vff ein falſche red, ein falſches exempel 
yn, als ſo zehen geborne brüder eins künigreichs gleich 
erben weren, wer doch allein der erwoͤlt in bruch des 
künigklichen ampts, wie wol ſie alle künig weren, vnd 
gleichen gewalt hetten. Hie gibſtu dein vnwiſſenheit hoch 
zu verſton in villen ſtücken, doch in dem daran wir ietz 
fein, fo zög mir an, das wir gleich erben ſeien der priejter- 
ſchafft. Ich find wol daz criſtus ſeine prieſter erwoͤlt hat, 
vnd nach der erwoͤlung inen den gewalt geben des prieſter⸗ 
lichen ampts. Aber ich find nit, das ſant Peter die 
prieſterſchafft von ſeinem vatter ererbet hab, vnd allein 
von criſto (on weitern gewalt geben) darzuͤ erwelet ſei, 
dan die criſtlich prieſterſchafft ererbet ſich nit, wie in dem 
alten teſtament. 

Gibſt zu dem andern noch einen falſchen exempel, 
noch ein vil felſchers, als fo ein heufflin frumer eriſten 
gefangen würden, vnd in ein wüſtenei geſetzt, die nit bey 
inen hetten ein geweiheten prieſter, von einem biſchoff, 
vnd würden alle da der ſachen eins, erwoͤlten einen vnder 
in, er wer eelich oder nit, vnd befilhen im das ampt 
zu teuffen, meßhalten, abſoluieren, vnd predigen, der wer 
[D.] warhafftig ein prieſter, als ob in alle biſchoͤff vnd 
Bäpſt hetten geweihet. Doctor Luther, wa iſt ietz dein 
heilige geſchrifft, deren du dich alle zeit jo hoch berümeft 
waz du ſagſt, das ſei die heilig geſchrifft, durch welche 
geſchrifft wiltu vnß diß beweren. Hoͤrſtu nit, wa ſtots 
geſchriben, das der ſolcher maſen erwoͤlt ein prieſter ſy in 
dem fal der noturfft, es iſt auch da kein ſolche noturfft 
dan allein in dem tauff den mag ein ieder criſt geben, er 
iſt aber darumb nit ein pfaff, des abſoluierenßhalb vnd 
der andern ꝛc. Iſt got off die Sacrament gebunden, 
würd inen kein nachteil an irer ſelen ſelikeit bringen ob 

ſy Schon kein pfaffen hetten. Darum wir dich bitten, wan 
du vnß antwurtſt, das du deine heiligen geſchrifft baß 
anſeheſt, dan in der vnſern finden wir nit, daz einer der 
maſſen erwoͤlt ein warhafftiger prieſter ſei, als ob er ge- 
weihet wer. 

Darnach ſprichſtu daz off diſe weiß die criſten vß 
dem huffen ire biſchoͤff vnd prieſter erwoͤlt haben, dan 
alſo warde ſant Auguſtin. Ambroſius Ciprianus biſchoff, 
das wie es von ſant Ambroſio nit war iſt, alſo iſt es 
auch von den andern nit gleublich, dan wir von ſant 
Ambroſio finden, das in der zwitrachten der arrianer vnd 
der eriſten durch die ſtim gottes ſei dem folck für ein 
biſchoff zu geriefft worden, der ſtimen hat daz folck nach 
gehenckt, vnd in für ein biſchoff begert, aber nit erwoͤlt. 


Dieweil nun als du ſagſt dy weltlich gewalt, iſt 
gleich mit vnß getaufft, hat den ſelben glauben vnd euangely, 
müſſen wir fie laſſen prieſter vnd Dub] biſchoͤff fein vnd 
ir ampt zelen, als ein ampt das da gehoͤre vnd nutz ſei 
der criſtenlichen gemein. Ich geſtand dir nit das ein 
einicherlei weltlicher gewalt mit vnß getaufft ſei, aber wol 
das menſchen die ietz villeicht gewalt tragen mit vnß ge- 
taufft ſein, das laſſen wir zu den kein gewalt, ſunder die 
menſchen getaufft werden, vß vrſach thü ich die ynred, 
dan ich weiß dein vßſchlupff vnd yngeng. Sag an, ich 
müß doch ein mal teütſch mit dir reden, macht der tauff 
pfaffen vnd pfeffin, wa ſeind die zwoͤlffbotten pfaffen worden 
in dem tauff. Sprichſt du ſie ſeien getaufft worden, ſo zoͤg 
mir das in der heiligen geſchrifft an, ſunſt glaub ich dir 
alſo wenig, als du vnß glaubeſt, es ſtand dan in goͤtlichen 
bücheren geſchriben, vnd wiewol ich es ſelb glaub, das 
ſie ſeien geteufft worden, noch dannocht was dir recht iſt, 
ſei mir billich, du wilt nichts on geſchrifft glauben, ſo 
wil ich dir auch nüt on die geſchrifft glauben, ſo du nun 
nit kanſt anzoͤgen in der geſchrifft, das ſie getaufft worden 
fein, jo iſt auch nicht war, das fie der tauff pfaffen ge- 
macht hab. Ob du aber ie wolteſt ſagen, ſie weren ge— 
taufft, das glaub ich ſelb, allein wil ich dir damit zu 
verſton geben, das vil erlicher ding, vnd noturfftig zu 

vnſer ſelen ſelikeit vnß die zwoͤlffbotten vnderrichtet vnd 
gelernet haben, dy nit in den goͤtlichen geſchrifften ſton, 
ſunder in krafft einer loblichen gewonheit, vnd criſtlicher 
warheit vff vnß erwachſen ſein, wa ſtat es geſchriben das 
die müter gottes mit ſeel vnd leib zu himmel entpfangen 
ſei, vnd getauffet, deßgleichen die zwoͤlffbotten, wa ſtat es 
geſchriben, das De] fie on erbſünd empfangen ſei, vnd 
vil tuſenterlei der geſtalt, das wir doch ietz in vnſerm 
glauben ſo ernſtlich halten vnd glauben. 


Hie frag ich alle die Luthern günſtig ſein, ſeiten⸗ 
mal das ſie in der heiligen geſchrifft ſo hoch rümen, daz ſie 
doch vnß zoͤgen, wa es geſchriben ſtot ſo einer prieſterlich 
ampt geiebt hat, vnd ab geſetzet iſt, das er wider zu einem 
pauren oder burger werd, dan es wil ſich im ie nit ge— 
büren, wider alle geſchrifften biß har gehalten ſolches on 
fundament der geſchrifften züreden dan mit gleicher leicht⸗ 
fertikeit moͤcht auch das widerteil geret werden, das kein 
ampt wer die prieſterſchafft, ſunder ein würdigkeit, vnd 
ein ſtand. 


Nun wil ich dir zu gefallen daz annemen, wiewol 
es nit war iſt, das leyen, fürſten, biſchoͤff, geiſtlich vnd 
weltlich, in dem grund vnd warlich kein vnderſcheid haben, 
dan wie du ſagſt, ſollen ſie alle geiſtlichs ſtands ſein on 
allen vnderſcheid, dan ſolcher vnderſcheid allein in den 
emptern vnd wercken iſt, du ſolt aber hoͤren was daruß 
folgt, dan wie die weltlichen, als du ſagſt, die geiſtlichen 
ſtraffen moͤgen, darumb das ſie auch des geiſtlichen ſtands 
warhafftig ſein, in krafft des taufes, gleicher folg moͤgen 
auch die geiſtlichen die weltlichen ſtraffen, als ire mit 
geiſtlichen, ſo ſie doch on vnderſcheid eins ſtands ſeiend. 

Es folgt auch weiters daruß, das auch kein adlicher 
[Deb] ſtand ſei, ſunder wer zü einer oberfeit erwelt iſt, 
ſo er daz ampt nider legt, ſo iſt er ein bauer oder burger 
wie vor, ee vnd er das ampt an nam. Ich weiß aber 
wol, das der adel das als ungern annimpt, daz kein ſtat 
des adels ſei als vngern die geiſtlichen hoͤren, das iederman 
pfaffen vnd pfeffin ſeind. 

Weiters folgt daruß, das man ein prieſter vnd geift- 
lichen als billich Keiſer, künig, hertzogen, graffen, ritter 
oder knecht macht, als ein edel man, dan du ſprichſt wir 
ſeien alle eins geiſtlichen ſtands on vnderſcheit, vnd ſol 
mit der weiß die geiſtlichen als billich daz weltlich ſchwert 
tragen, als es ietz die weltlichen tragen, das werdet aber 
fie vngedultig hören, nun folgt es alles vß diſen deinen 
worten. Das aber deine folg nit war ſei, gib ich dir dein 
eigen exempel wider dich. Sant paulus ſpricht, wie ob 
gejagt das wir alle eins leibs fein, vnd criſtus vnſer haupt 
doch hab ein iedes glid ſein eigen werck, alſo ſol der 
prieſter nit thün daz werck des adels, vnd der adel nit 
thün die werck der bauren, vnd der bauer auch nit thin 
die werck der prieſter vnd des adels, als wenig als ein 
leib, ein glid dem andern in feinem werd zu hilff kumen 
mag vnd kan, die hend moͤgen vnd künnen den augen nit 
helffen ſehen, noch die augen den füſſen helffen gon, noch 
der magen den henden helffen greiffen. Darumb iſt dein 
exempel von den glidern mer wider dich, dan mit dir 
daran. 

Darnach ſagſtu, das weltlich gewalt von got ver— 
ordenet iſt die boͤſen zu ſtraffen, vnd die güten zit be- 
ſchirmen, darzu ſag ich kurtz ab, daz ſolchs nit war ſei, 
das der [Dz] weltlich gewalt darzit verordnet ſei von 
got, vn retſt wider dich ſelb, dan du ſprichſt, das kein 
weltlicher ſtat ſei, ſunder wir ſeien alle geiſtlichs ſtands. 
Ich find wol 1. petri ij. Das vuß ſant Peter gebüt, 
einer ieden menſchen creaturen, die ein oberkeit tregt, der 
ſollen wir vmb gottes willen vnderthenige gehorſame be— 
weiſen, es ſtot aber nit da allein dem weltlichen gewalt. 
Dan wie du ſagſt ſein wir eins ſtands, ſo moͤgen keiſer, 
künig, fürſten vnd herren als wol vß dem geiſtlichen ſtand 
erwoͤlt werden, als vß dem weltlichen, als vor zeiten keiſer 
vnd künig auch prieſter woren, diß iſt auch deiner hoͤchſten 
vrſachen ein das man dem bapſt ſol gehorſam ſein, nit 
darum das er von got erſtifftet iſt, ſunder das er den 
gewalt des ſchwerts vß gottes ordnung vnd willen fiert 
zu ſtraff der boͤſen vnd beſchirmung der guten, vnd iſt er 
dannocht ein prieſter. Wie kanſtu dan ſa gen, daz die 

weltlich gewalt zu dem ſchwert von got verordnet ſei, vnd 
nit als wol auch die geiſtlichen. 

Vnd ich müß dich ein wenig baß gürten. Sant 
Paulus ro xiij. ſagt alſo. Ein iede ſeel oder menſch ſei 
der obren gewalt vnderwürfflich. Dan kein gewalt iſt dan 
von got, vnd waz von got iſt, daz iſt von im geordnet. 
Darum wer dem gewalt widerſpennig iſt, der widerfichtet 
gottes ordenung, aber die ſich da wider ſperren, die er- 
langen dadurch ein verdampniß. So nun der bapſt daz 
weltlich ſchwert auch tregt in ſeinen landen, vnſere drey 
weltlichen Churfürſten, vnd der merer theil der biſchoͤff in 
tütſchen landen auch etlicher gefürſteter ept, kan nit anders 
vß den worten Pauli verſtanden werden, dan daz ſie daz 
[Dz'] ſchwert des gewalts, von got vnd feiner ordnung 
emfangen haben, vnd ſein doch geiſtliche perſonen. Wie 
darffeſtu dan ſagen, die weltlich gewalt hab das ſchwert 
zu ftraffen von got, die geiſtlichen zuͤſtraffen. So fie 
nun beide ſtät, der geiſtlich vnd weltlich das ſchwert von 
gott haben, zimpt dir nicht zwei ſchwert in einander zit 
verwürren, vnd har vß har zumachen, ſtreit iſt ſinwel, wer 
weiß welcher den andern ſtrafft oder ſchlecht, ſeind aber 
etlich beſchwerden, vnd mißbruch abzuͤthuͤn, das mag wol 
durch fürſichtikeit vnſers keiſers, vnd der durchlüchtigen 
Churfürſten mit guter muͤſſen, vnd geſchickten mitlen ab- 
gethon werden, das ſich die tütſch nation nit me zit be- 
klagen hab, wie man ſie alſo mit viller nüwer find vnd 
erdichtung alſo vnderſtand an irem gelt vnd barſchafft zu 
erſchoͤpffen vnd embloͤtzen, alſo das deins wütenden rats 
nit darzu not würt ſein, man ſol dich auch darumb nit 
hoͤren, dan du durch ſolchs ſchmieren vnd ſpecklin on allen 
zweiffal vnderſtaſt vnſern glauben zu ſchedigen, vnd böhe- 
miſche meren zuͤ verkünden, zoͤgſt mit den fingern vff das 
tütſch land, vnd winckeſt mit den augen off boͤhem. Ich 
hoff zit got, wir tütſchen kumen aller beſchwerden ein mal 
ab, vnd woͤllen dannocht frum criſten vnd vff vnſerm 
vetterlichen geſatz bleiben. 


Des bannes halb das weltlich ſchwert ir werck thü, 
vnd kein ban darunder anſehe wil ich an diſem ort laſſen 

rügen, dan wir in einem an [D] dern büchlin in criſt⸗ 
licher warheit daruon reden woͤllen. Das ſag ich aber mit 
vollem mund, das der ban alſo verachtet iſt, vnd würt, 
daran hat niemans ſchuld dan die geiſtlichen vnd biſchoͤff, 
die in ſo leichtfertig vnd offt nur vmb drei haſſelnuß vnd 
zwen daubendreck bruchen oder warlicher mißbruchen. Da⸗ 
rumb hat ſich die geiſtlicheit diß gar nichts zuͤ beklagen, 
dan niemans daran ſchuld hat, dan ſie ſelb, ſelb thun, 
ſelb leiden. 
Mit dem prieſter der abge- 

ſetzt würt degradiert, vnd weltlichen gewalt bberlifferet, 
daz er nit me prieſter ſei, das iſt gar nit war, dan wa 
er nach der abſetzung meß leſe, wiewol er daran unrecht 
thet, ſchieff er ſo vil in dem ampt der heiligen meß, als 
ein vnabgeſetzter. Es befrembt mich hoch, wa für du 
dich achteſt, das du fo vil vngewoner, vngehoͤrter, vnnd 
vnwarhafftiger reden wider alle heiligen lerer oder den 
merern theil darffſt thün on geſchrifften, vnd weiſt daz 
du verargweniget biſt, wie du das gifft mit dem honig 
verkauffeſt, vnd wir dir billich on geſchrifft nit glauben 
ſollen, mit namen ſo du dich vor deinen günnern in allen 
büchlin der geſchrifft ſo hoch berümeſt, das ſie offenlich 
ſagen. Doctor Luther redet doch vß der geſchrifft, wa— 
rumb fragen ſie dich ietz nicht, warumb du ſo vil on 
geſchrifft mer ſchwetzeſt mit den atzelen, dan du redeſt 
[Db] vnd ob du mir wider fürwürffeſt, warum ich auch 
nit mit geſchrifft anzoͤgt, das ein degradierter prieſter, fol 
dannocht prieſter bleiben, ſag ich das es mir als einem 
antwurter nit gebürt, dan du als ein arguierer ſolt beweren. 
Nam actori incumbit probatio vnd nit ich. 

Vermeinſt es ſei zu vil das man die geiſtlichen ſo 
vil frei in dem geiſtlichen rechten gleich, als weren die 
leyen nit auch fo geiſtlich güt criſten als fie, oder als 
gehoͤrten ſie nit zu der kirchen. Warum ſol ir leib, 
eer vnd güt fo frey fein, vnd nit das mein, jo wir 
doch gleich criften ſeind, gleichen tauff, glauben, geiſt 
vnd alle ding haben. Fragſt wa her jo groſſer vnder— 
ſcheid kum. Es iſt niemans ſo einfeltig, der hie nit 


24 


verſtand, das du den leyen zuͤ gefallen redeſt, vnd wilt 
fie in freiheit den geiſtlichen vergleichen, doch jo diß 
die warheit vnd den glauben nit beriert, mag ich es wol 
laſſen ſton. Weiſtu nit wa in ire freiheit des merern 
teils her kumpt, jo liß das keiſerlich recht, vnd das buch 
der leuiten in dem alten geſatz. Warumb redeſtu wider 
die freiheit, die in got vnd die keiſer geben haben, vnd 
auch nit ſo billich wider die freiheit dy die keiſer den 
ſtetten vnd leyen geben haben. Ich kan auch nit ſunder⸗ 
liche freiheit der geiſtlichen finden, ſchlecht ein leye den 
andern zuͤtod, vnd laufft in ein kirchen, ſo iſt er frey, 
ſo man ein prieſter todſchleger, on alle freiheit von dem 
altar nimpt, vnd gibt im ſein ſtraff, ich wolt dannocht 
lieber ein freiheit haben, fo ich iemans erdötet freiheit zu 
finden, dan fo einer mich erſchlieg, daz man interdict hielt. 
Darum rech eins gegen dem andern ab, fragſt [Ef] fil 
vnnützlichs, jo müß ich dich auch fragen, worumb gehören 
die ſtül vnder die benck, darumb gehoͤrt auch der nidern, 
under ſein oͤbren, Aber vergleich der leyen freiheit, jo ſie 
von bepſten vnd keiſeren haben gegen der geiſtlichen freiheit, 
ſo habent ſie tuſent mal mer dan die geiſtlichen, darumb 
wir gern mit in duſchen wellen, vnd hett daran kein ſpan. 
Ich weiß ein freiheit eins zols von keiſeren an einem ort 
verliehen etlich tuſent guldin ein iar vff zu heben, vnd der 
ſie hatt, darff weder ſtat, brucken, weg, oder anders beſſeren, 
ich nem die ſelbig freiheit, vnd ließ dir die ſo ein prieſter 
erſchlagen iſt, daz man interdict halte, der leien freiheit 
drüfft in die kuchin, ſo der geiſtlichen ein lutre bettlerey 
iſt, vnd nit der ſenff gegen iren freiheiten zuͤ bezalen, es 
verdrüſſet mich daz ich dir vber diſes dorecht ynreden ſo 
fil geantwurtet hab, ſo es doch vnſeren glauben nit betrifft. 

Du ſprichſt es ſtant in dem geiſtlichen rechten, wan 
der bapſt ſo ſchedlich boͤß were, daz er gleich die ſelen mit 
groſſen hauffen zum teüffel fieret, kint man yn dennocht 
nit abſetzen, daz mieß ein hauptteüffel darin geſetzet haben, 
in ſolcher ſchedlicher anklag ſolteſtu billich angezeigt haben 
an welchem ort vnd end das ſtünde, dan dir daz niemans 
glaupt daz es din ſey, darumb billich erachtet würt daz 
du daz dem geiſtlichen rechten mit der vnwarheit haſt 

zügelegt biß du ein anzeigens diegeſt wa es din geſchriben 
ſtand, du duͤſt eben wie Hanß fürtzlin, der wolt buwen 
vnd fieng an ein huß gantz abzuͤbrechen, darnach vber .ij. 
iar wolt er ein nüwes buwen, alſo daz er die .ij.iar im 
regen ſaß, vnd nit ſo witzig was, das er ſich des alten 
huß [Efe] ſolt behelffen biß er ein nüwes vberkeme, mach 
uns zu dem erſten ein num geiſtlich recht, dan fo lang 
wir das nit haben werdent wir vns des alten behelffen, 
vnd dich an ein kerbholtz laſſen ſchwetzen, es ſtat doch ge— 
ſchribben v. non mutabis donec plurale videbis, daz iſt 
du ſolt die alten ſchu bruchen biß du ein nüw par vber- 
kumpſt, vnd alß du ſpricheſt weiters das in den geiſtlichen 
rechten ſo fil ketzereiſcher vnchriſtlicher vnd vnnatürlicher 
geſatz ſtont die ſolteſtu billichen angezeigt haben, ſo wer 
dir doch deſt gewilliger gelaupt worden, darumb muͤſtu 
das billich erdichtet haben, oder ein weiters anzeigen darumb 
thun, aber du ſagſt es ſei nit von noͤten, Darzuͤ ſag aber 
ich daz ein ieder ankleger billich ſoll ſein anklag in ge— 
ſchrifften thün vnd nit mit blinden worten, zuͤ latin de 
edendo, ſunſt moͤcht ein ieder reden was er wolt, vnd wer 
alſo niemans vff erden feiner eren ſicher vor vnnützen vnd 
leren woͤrteren. 


Wer in ſpennen Chriſtlichs glaubens zuͤ erkennen 

hab vnd irthuͤm hyn zuͤ legen. 
Ir kummen itz vff die ander muer wie du es 
nenneſt, wer in ſpennen vnd zweiffal chriſtlichs 
glaubens hab zu ſprechen, vnd zu erkennen, Sag 
ich darzuͤ erftlich daz in ſpennen des glaubens hab zit 
ſprechen niemans dan ſant Peter vnd ſeine nachfaren, daz 
bewer ich vß der goͤtlichen geſchrifft actuum xv. da 
fint man daz in vorſprung vnſers glaubens ein groſſe 
yrthuͤm entſtanden was, ob zu dem tauff, [Er] auch ſolt 
beſchnitten werden, bey vnſer ſelen ſeligkeit da find ich daz 
ſant Peter, on alle widerred die irthum hingelegt hat, vnd 
in diſer ſachen des glaubens geſprochen, vnd weiters ſant 
Jacob ſeinen ſpruch beſtetiget hat, daz er der heiligen 
gſchrifft gleichfoͤrmig ſey, vnd ein kleinen zuͤſatz gethon das 

man ſich hietet vor vnkeüſcheit. ꝛc. Vnd hat ſant Pau. 
ſelber vnd Barnabas gen Hieruſalem gereiſet, zu den rij. 
botten, den prieſteren vnd den, alten alſo daz in dem 
ſelben capitel clarlich erfunden würt daz in ſpeennen chriſt⸗ 
lichs glaubens ſant Peter geſprochen hab vnd niemans 
anders. 

So ligt auch an dem tag vß den worten Criſti ieſu 
luce xxij. das Criſtus vnſer her alſo zu ſant Peter ſprach, 
Petre ich hab für dich gebetten daz dein glaub nit gar 
zergang vnd erſige, Darumb koͤr dich zü zeiten vmb vnd 
beſtetig auch deine brieder, Da bey wol verſtanden iſt, daz 
beſtetigung in dem glauben ſant Peter zuͤgehoͤret gegen 
ſeinen chriſtlichen briederen, in krafft der fürbit die Criſtus 
für in gethon hat. Ich laß mich auch gantz nüt irren 
daz du ſagſt Criſtus hab für die andren auch gebetten 
Ihis xvij. den liß beyde text fo findeſtu ein groſſen vnder 
ſcheid vnder der fürbit Criſti Petro gethon, vnd der fürbit 
den andren gethon, dan Petro darumb das er in krafft 
der bit in dem glauben ſteiff belibe, vnd die andren ſeine 
brieder moͤchte beſtetigen. Aber den andren darumb, das 
ſie daz wort chriſti angenummen hatten, vnd in yn ge⸗ 
laubet, des erbüt ich mich vff beide text, darumb ſag ich 
das vß den worten Criſti die beſtetigung in dem glauben 
allein Petro züftot, vnd nit den andren. [Erd 

Ich laß mich auch zuͤ dem andren nit hindren das 
du ſagſt diſer bapſt ſey ein vngleübiger kauffman, tiran, 
dieb vnd fil der gleichen ſchelliger vnd vngeiſtlicher wort, 
dan laß yn ein moͤrder fein, wil vnß dennocht nit ge- 
büren in zu verdammen vnuerhoͤret, es were auch wider 
der teütſchen art alſo leichtfertig einem ieden zu gelauben 
vngehoͤret der widerparthen, darumb ſo lang wir des 
bapſt verantwurten nit gehoͤret haben, ſo werdent wir yn 
dabei laſſen beleiben, daz im Criſtus geben hat, daz er 
die chriſten hab in dem glauben zit beſtetigen, iſt er ſchon 
boͤß wie du ſagſt, ſo ſeint vor im guͤte geweſen, vnd iſt 
zu hoffen daz ons nach im got wider güte vetter vnd 
prelaten gebe, vnd ſetz daz zuͤ dem rechten, ob man dir 
der anklag wider den bapſt geſton vnd glauben ſol, vnuer⸗ 
hoͤret vnd vnnerantwurt ſeyn. 

Ich ſag auch weiter daz ſolche beſtetigung des glaubens 
in krafft der ſchlüſſel des himmelreichs ſant Peter gegeben 
ſeint, vnd iſt auch nit war das die ſchlüſſel des reichs der 
himmel der gemein geben ſeient, dan es ſtat geſchribben, 
Petre dir wil ich geben. heißt Petre die gemein ſo haſtu 
recht, iſt es aber ein eigner nam, ſo hant wir recht. 

Ich hab nie gewißt das Petrus, ein gemein heißt 
dan ietz, vnd ob du ſchon ſprechſt ſie ſeint doch nach der 
hant gegeben worden Johannis am letſten capitel der 
gemein alß Chriſtus ſprach, Nemment den heiligen geiſt 
welchen ir die ſünde nachlaſſen, darzuͤ ſag ich daz an dem 
ort nit geben ſeint die ſchlüſſel des himmelreichs, ſunder 
allein der gewalt zu binden vnd entbinden der prieſterlichen 
ordenung anhangendt in dem der bapſt mit den andren 
[Ez] vergleichet iſt, darumb muͤſtu andre oͤrter füchen da 
die verſprochenen ſchlüſſel gegeben ſeient des himmelreichs, 
doch hab ich daruon weiters geantwurtet in dem buͤch 
von dem bapſtenthüͤm vnd der hoͤchſten oberkeit chriſtlichs 
glaubens. 

Du gipſt vnß daz zuͤ bedencken auch zuͤ bekennen, daz 
frumme chriſten vnder vns ſeint, die den rechten glauben, 
geiſt verſtant wort vnd meinung chriſti haben, wer wolt 
aber daz leügknen, das wiſſent wir wol, vnd geſtonts, Daz 
aber nacher volge, daz deine lere eins ſolchen rechten ver- 
ſtants ſeyent daz finden wir nit, dan wir dich finden 
irren ſchier in allen ſtucken, vnd vß zorn, neid, vnd haß, 
mer reden, fluchen doben, vnd ſchelten, dan die warheit 
iſt, aber das von dir nit ein groſſe vermeſſenheit, was du 
redſt alſo glaubwürdig achteſt, vnd alles das wider dich 
iſt verwürffeſt, du moͤchteſts doch den richteren heim ſetzen 
zu erkennen da es dennocht hindennach hinkummen müs, 
got geb wa für du dich verzolleſt. Wir glauben auch in 
gemeine chriſtenheit vnd nit in den bapſt alß du vns 
felſchlich zu legſt, vnd da bey weiters daz der minſt chriſt 
ein warheit finden vnd wiſſen moͤg durch yngebung des 
heiligen geiſts das den aller weiſeſten des glaubens ver- 
borgen iſt, alß geſchribben ſtot Mathey xi. das aber du 
der ſelbig ſeieſt dem ſolche biß har verborgene warheiten 
eroffnet ſeyent durch den geiſt gottes, das glaubent wir 

nit, vnd wellent do mit nit gefreuelet haben noch dich ver- 
achtet, So wir das ſetzen zwiſchen vnß vnd dir dem 
Concilio heym, vnd wellendt darin laſſen erkennen [Ezb!] 
vnd ſprechen. Gipſt nach der hant dry exempel, das 
Abraham Sare ſeiner hußfrauwen hett mieſſen volgen vnd 
weichen, Balaam dem eſſel vß dem der engel redte vnd 
yn ſtraffte vnd Paulus ſtraffte Petrum das er nit recht 
ging in dem weg des ewangeliums, vß diſen laß ich dir 
gern zu daz die mindren mögen die obren ſtraffen warin 
ſie irren, vnd hab des gar kein ſpan mit dir, daz aber 
dir billich alß Sare, Paulo, dem eſſel ſol gewichen werden, 
alß dem der die warheit redt wyder den Bapſt, da wil 
ichs vnderſcheiden, meinſtu in dem glauben, ſo find ich 
dich vngerecht, vnd ſol dir billich nit gefolget werden, 
meinſtu es aber in etlichen myßbrüchen, vnd beſchwerden 
ſo der Bapſt vnd ſein hoff ſoͤllent wider recht thuͤn, das 
kinnent wir nit verſprechen dan wir ſein weder bericht 
haben noch beuelhe, Aber daz dunckt mich rechtlich vnd 
frumlich gehandelt das man in vnſchuldig halt biß es mit 
recht vff yn bracht würde, vnd ob er ſchon ein moͤrder 
were, daz man yn laß zu verhoͤre kummen, vnd mitler zeit 
in laß beleiben in feinen würdendwie er iſt. Zu letſt in 
diſer matery, ſo ich geſagt hab er bapſt hab in ſpennen 
des glaubens allein mit Petro zuͤ jprechen, muß ich den- 
nocht zülaffen vnd billich daz ein gemein Concilium in 
ſolchen ſpennen hab zu erkennen, Dan es ſtat geſchriben 
ad Gala .ij. daz ſant Paulus ſpricht, ich bin mit Barnaba 
vnd Tito zu den apoſtelen, prieſteren vnd alten gon Hieru— 
ſalem gezogen in dem ſpan der gleübigen off das ich nit 
oͤdlich in dem glauben prediget vnd lernet. 

Da bey wol zuͤ verſton iſt das die ſelbig verſamlung 
in ſolchem ſpan hat zu erkennen, wie wol Petrus ſolche 
erkentniß [E,] von Criſto hatt vßzuͤſprechen, als auch 
geſchehen iſt Actuum xv. 

Wer in chriſtlichem glauben ein Concilium hab 
zu berieffen vnd verſamlen. 


Ch kumb darnach off die drit maur, wer ein Concilium 
in chriſtlichem glauben hab zu erwecken vnd zu ver⸗ 
ſamlen, der bapſt oder gemeine chriſtenheit, in welcher 

fragen, Ich alle lerer zweitrechtig find, etlich ſagen daz 
ſolches niemans gewalt hab zu thun dan der Bapſt. Der 
ander teil des du biſt, ſagent daz in denen worten chriſti, 
ſündet dein brüder wider dich Mathey vijj. ꝛc. ſo ſtraff 
in, zwiſchent dir vnd im würt er dan vnſtrefflich entlich 
erfunden, alß dan ſol ein ieder gewalt haben ein concilium 
zuͤſammen bringen vnd zu erwecken, mit filen der gleichen 
vnbewereten worten vnd reden, daz die apoſtelen daz con 
cilium zu Hieruſalem gehalten die .rij. botten alle vnd 
die eltiſten berieffet haben vnd nit ſant Peter Actuum xv. 
Wil ich zu dem erſten dir antwurten vnd darnach mein 
meinung ſagen, Vnd ſag erſtlich daz das ſelbig Concilium 
die apoſtelen vnd die alten ſollent berieffett haben nit 
ſtant in dem text der heiligen geſchrifft, vnd mißbrucheſt 
dich aber der gſchrifft nach deyner gewonheit, vnd zeigſt 
vff ein ort da fol man finden, vnd fo man da füchet fo 
fint man nüt, iſt daz vß der heiligen gſchrifft reden daz 
man allein ſprech da vnd da ſtat daz, es ſei oder ſei nit 
ſo künt ſich dermaſſen ein ieder dropff der gſchrifften 
bruchen. [E'] Ich find aber wol da ſelbeſt, alß Paulus 
vnd Barnabas gen Hieruſalem kament, daz ſie ſeint ent- 
pfangen worden von den apoſtelen, vnd den alten, daz aber 
Petrus die ſelbig verſamlung nit hab zuͤ berieffen, vnd 
das es die apoſtelen vnd die alten berieffet haben daz ſtat 
nit da, Darumb du gar nüt mit dem ſelben text beweret 
haſt, vnd alſo zweiffalhafftig nit deſtminder belibet, ob der 
bapſt daz Concilium hab zit berieffen, oder die gemein 
chriſtenheit, in welchem zweiffal ettliche vß gunſt dem bapſt 
zu fil zügeben die andren alß du vß vngunſt dem bapſt 
zu fil vnderſtaſt zu nemmen. 

Darumb dunckt mich daz beyde parthen nit recht 

haben ſo die erſten on geſchrifft erſchinen, vnd du mit 
geſchrifften zu deiner meinung gantz vnerſchüßlich, wellent 

wir das mittel treffen vnd dem bapſt feinen gewalt behalten, 
vnd die gemeine chriſtenheit ires rechten nit entſetzen. Vnd 
ſagent erſtlich wo ein irthüm vnd vffrar in dem glauben 
beſchehe, das die gemein etliche botſchafften von den aller 
trefflichſten ſollent verordenen zu der oberkeit chriſtlichs 
glaubens, das bewer ich. Actuum xv. da ſtat alſo ge⸗ 
ſchriben das ettliche von iudea lerneten die brieder wen 
ſie nit beſchnitten würden nach dem geſatz moyſi ſo moͤchtent 
ſie nit ſelig werden, vnd iſt alſo worden nit ein kleine 
vffrür, das alſo Paulus vnd Barnabas wyder fie vnnd 
andre mer von andren verordenet worden zuͤ Petro vnd 
den apoſtelen vnd alten des glaubens von inen, in ſolchem 
ſpan vnd der vffruren ein bericht zu bringen vnd ein ent⸗ 
lichen abſcheidt. So nun Paulus vnd Barnabas [F. 
fürtreffliche perſonen ſein des glaubens, vnd von der ge- 
meinen criſtenheit zu den oberkeiten des glaubens geſendet 
worden fein in ſolchen groſen vffruren, iſt wol zuͤuerſton 
ligt der manlichen tütſchen nation etwaz an gegen dem 
bapſt ſo den glauben ſo auch andere beſchwerden betreffen, 
ſol man billich in namen obgenanter vnſerer nation ein 
trefliche botſchafft zu dem bapſt vnd den oberkeiten vnſers 
glaubens verordenen ſolche vnſere not fürwenden zu be- 
klagen, mit ernſtlicher bit, vß irem gewalt ein Concilium 
gemeiner criſtenheit zu verſamlen, wa vnſer anligen on 
daz nit moͤcht hingelegt werden, wil in gantzer vnd fol⸗ 
kumner hoffnung ſein, das bäpſtliche heilikeit, wa ir etwas 
an vonß tütſchen gelegen iſt, daran ich nit zweiffel werd 
vnſer not vetterlich erhoͤren, alſo laß ich zu, daz den 
glauben zu retten, es ſei wider die tüffliſche gewalt, menſch⸗ 
lichen oder ſunſt wider wen es wol actio publica ſei, daz 
iſt iederman erlaupt, von der gemeinen criſtenheit zu klagen, 
für zu bringen, vnd den richtern wiſſen zuͤthun, als auch 
in allen andern rechtlichen hendlen anklag der beſchwerden, 
iederman zuͤgelaſſen iſt, vnd vnuerbotten, auch aller meiſt 
hie in ſachen vnſer ſelikeit betreffen, vnd die oberkeit, ſo 
ſie des ordenlichen gewalt hat, ſol ſich daryn geſchicklichen 
halten, die gemeine criſtenheit zuͤ beriefen, ein frei eriſtlich 
vnd vngezwungne verſamlung zu thuͤn. Alſo bleibt der 
oberfeit ir gewalt ein gemein Concilium zit berüffen, vnd 

den vnderthonen ire gerechtigkeit vngeletzet, das fie ire not 
vnd anligen billich beklagen mög, das inen von einer ge- 
meinen oberkeit aller eri [F.] ſtenheit mög ein troͤſtlicher 
vnd warhafftiger abſcheid gedeyen. Dan wa man das 
obgenant capitel der ſelbigen groſen vffruren ermeſſen wil, 
iſt es nit anders hingelegt, erfordert gehalten vnd geendet 
worden, dan wie ich geſagt hab. Vnd dunckt mich gantz 
und gar zu einem bundſchu dienen, vnd einer ſchelligen, 
wietenden, vnd vnſinigen pffruͤren, die fo bald wider dy 
erwecket iſt als, wider iemans anders das man der maſſen 
mit ſchmachbüchlin, vnd mancherlei ſcheltworten der gemein 
geben wil, daz billich der oberkeit zügehoͤrt. Aber har 
gegen gantz der goͤtlichen geſchrifft gleichformig, daz ire 
beſchwerden die vnderthonen vernünfftig fürtragen, vnd die 
oberkeit inen durch iren gewalt zu hilff kum, das alſo ir 
beider ampt vnd gerechtikeit erfordert werd, vnd nit alſo 
von vnderthonen vffrürigen gehandlet ſei, jo bald zuͤ boͤſem 
als zuͤ gutem. 

Wa du aber ſprecheſt, die oberen der bapſt würt 
vnſere treffenliche botſchafft verachten, da kan ich nit vor 
dem berren fiſchen, vnd verſihe das mich gantz nichts zuͤ 
dem bapſt, ſunder ich glaub er werd die botten vnſer 
nation vnd von vnß geſandt lüt aller voͤlcker recht mit 
eren empfahen laſſen vnd halten, wa er aber das nit thet, 
als dan moͤcht billicher wider in mit ſicherheit geklaget 
werden, dan ietz vonſicher prophetiert. Ich bin auch in 
feſtem glauben, ſei es vberein das fürnemen vnſers durch- 
lüchtigen vnd großmechtigſten künigs daz ein concilium 
werd zu beſſerung vnd reformation der criſtenheit, mit 
ſampt dem willen vnſerer durchlüchtigen churfürſten, fürſten 
vnd herren, geiſtlichen vnd weltlichen, [Fe] es werd mit 
füglichen mitlen wol durch fie erfordert on alle vffrür 
vnd einicherlei bezwangniß der vnderthonen. 


Warumb doctor Luther ein Concilium begeret. 
U begereſt erſtlich darumb ein Concilium, das der 
bapſt ein ſolchen groſen bracht füret, das in kein künig 
oder her diſer welt erreichen kün oder moͤg, ſetze ich 

dem concilio heim zu ermeſſen, dan es vnſerm glauben 
weder gibt noch nimpt, vnd vnſer meinung nie weiters 
waz dan vnſern glauben zu retten mit diſem vnſerm 
ſchreiben. 

Zu dem andern haſtu ein mißfallen das er ſich den 
aller heiligiſten laſet nennen, ſo er doch weltlichers weſens 
iſt dan die welt ſelber, das iſt ein kleine vrſach ein con⸗ 
cilium zu erwecken, dan wir criſten fein alle heiligen genent 
an vilen orten der ſendbrieffen der zwoͤlffboten, jo iſt er 
aller heiligen, das iſt aller criſten heilig, daz iſt der aller 
heiligſt nit in betrachtung ſeiner perſonen, ſunder in an⸗ 
ſehung ſeins ampts, als wenig wir criſten alle heilig ſein 
mit vnſern wercken, ſunder angeſehen den heiligen criſtlichen 
ſtand, daryn wir ſein. 

Zuͤ dem dritten, das du meinſt es ſei ye zuͤ vil das 
er drei kronen trag. 

Darzu ſag ich, was iſt gott jo ſunderliches in dem 
alten geſatz daran gelegen [F zb] geweſen, den oberſten 
prieſter zu gebieten, alſo erlich vnd koſtlich zu kleiden, fein 
haupt mit gold vnd ſilber, ſeidin vnd edel geſtein zu zieren, 
mit ſchellen vnd ſo einem koſtreichen gürtel, mit einem 
halben mon, in dem der namen gottes geſchriben ſtünd, 
als dan in den bücher Moyſi ofenlich geſchriben ſtot, dan 
daz ſolchs alles zit der eren vnd maieſtat gottes mer dienen 
ſolt, dan zu einer hoffart des obriſten prieſters erachtet 
würd. Alſo ſag ich vil billicher hie, das ſolche kroͤnung 
der drei kronen, die maieſtat iſt der heiligen dreifaltikeit 
vnd vnſers glaubens me dan es für ein hoffart iſt zu 
achten, es achtet auch ſolche kronen niemans anders für 
ein hoffart dan du, ſo du dir ein mal für genumen haſt 
du woͤlleſt alle ding zu dem boͤſiſten vßlegen, doch jo es 
dem glauben weder gibt noch nimpt laß ich das ſton, als 
ein mieſſige ynred von dir gethon, dan es billich für kein 
kron der hoffart von frumen criſten ſol gehalten werden. 

Züheſt vil geſchrifft da bei yn, das er ſolt ein 
demütigs exempel fürtragen, das iſt auch war, daz du 
aber ſeheſt das die drei kronen nicht ſein des bapſtes, ſo 
nim des crützs war das off den kronen ſtot, daz würt dir 
wol ein anzoͤgens geben, das ſolche kronen vnd eer ſei 

des crützigten gots, des er ein ftathalter iſt, vnd nit des 
bapſts. Ich laß mich es auch nit irren das du ſagſt criſtus 
hab vor Pilato bekennet, das ſein reich nit hie ſei in was 
meinung er das geret hab, iſt wol zuͤ ermeſſen, jo dy 
er das geret hab, iſt wol zu ermeſſen, jo dy anklag der 
iuden was, das er ſich ſolt für ein künig off werffen 
wider die roͤmer, als der den roͤmern vnderſtuͤnd ein zeit 
[Fz] lich künigreich zuentfrembden vnd zucken, ſich billich 
verantwurt, das der maſſen er kein künigreich vff erden 
het, hat aber dabei nit verloͤgnet, ſunder dapffer geſtanden, 
daz er ein geborner künig wer des iudiſchen lands vnd 
reichs darumb iſt dein ynred niendert für, ſunder ein lere red. 

Die klag die du füreſt wider die Cardinäl, das ſie 
der criſtenheit zu verdampnis vnd zerſtoͤrung erdicht fein, 
ſetz ich zu erkantniß des Conciliums, deßgleichen auch von 
den tütſchen Cardienälen, von den annaten, vnd ſechß monaten, 
die pfründen zuͤ verleihen, und andere vil beſchwerden vnd 
mißbruch, die du nach der leng fürwendeſt, wie vnß der 
bapſt mit denen alles vnſer güt vB ſug, biß off das marck 
im bein, vnd müſſen vnſer tütſch land ſchier alle fünff iar 
wider von im erkauffen, vermeineſt er ſei kein hirt, ſunder 
ein ſchedlicher wolff, vnd ſchedig die eriſtenheit me dan 
kein Türck ie gethon hab, vnd ſolchen geitz erzeleſtu mit 
vilen vnd dapffern worten nach der leng, mit hohen be— 
girden vnd bit zu allen tütſchen fürſten der gemeinen vnd 
fallenden criſtenheit zu hilff zu kummen ꝛc. Laut deiner 
artickel. 

Darzü ſag ich als ein alter wolff der ſolche geſchrey 
mer gehoͤrt vnd verleſen hat, mit namen bei keiſer Sigmundus 
zeiten, der auch ein reformation gemacht hat, was competenz 
ierlich ein bapſt haben fol, Cardinel, biſchoͤff, thüͤmherren 
vnd andere. Es iſt aber wider pff den ſchlack kummen, 
wie es dan ietz iſt. Item ich find in Faſciculo temporum 
alſo geſchriben. (Nota que hoc anno crebre leguntur 
reformationes facte que inter omnes de Fi] ſierunt propter 
mortes venerabilium patrum. Das iſt alſo vil zutütſch. 
Merck das in diſem iar geleſen werden, daz vil reformation 
vnd ermanung geſchehen ſein die nüer, doch alle abgangen 

fein, von wegen der tod der erwürdigen veter. Alſo ift 
hie auch zu muͤtmaſſen, jo groſer koſten ein concilium zu 
verſamlen geſchehe, vnd die chriſtenheit mit groſer arbeit 
ſich erhüb, ſo würd es alles beſtendig bleiben, wie alle 
menſchliche hendel beſtendig ſein biß har bliben, mit namen 
ſo ich verſtand, das der Bapſt auch her wider begere, woͤl 
man in reformieren vnd ſein Cardinäl, ſol man dar gegen 
auch alle biſchoͤff, ept, thümherren vnd prelaten der eriſten⸗ 
heit auch reformieren, vnd iren bracht ab thuͤn, meiner 
achtung ein billiche bit eins vmb das ander. Ich bejorg 
das feuer ſei allenthalben in dem dach, vnd werd alles 
ſchlecht, ob ſchon ein concilium würd on der hirtenſtecken, 
vnd bleiben dannocht herren, herren, vnd arm lüt, arm 
lüt, dan das der koſten vber den armen gat, vnd im dannocht 
gantz nichts geholffen würt, oder ob im ſchon geholffen 
würd, ſo weret es ein veſper vnd ein feyeraben, das man 
darnach moͤg in das bad gon. 

Nun iſt aber vnſer meinung gar nie geweſen, von 
diſſen mißbrüchen zuͤ reden ſie zu verſprechen, oder in 
einicherlei weg vnß der ſelben zu beladen, dan allein waz 
vnſeren glauben berüren moͤcht. 

So ich aber das maul ſo weit hab vff gethon, jo 
müß es doch herauß, vnd gib der beiten meinung zu 
verſton, Fa] jo ie ein concilium erfordert würt, das vor 
allen dingen ermeſſen werd, wer den koſten tragen ſol, 
dan es wil mich ie beduncken, das der adel vnd die burger- 
ſchafft mit ſampt allem weltlichen ſtand nichts damit zu 
ſchaffen haben, wie die geiſtlicheit ire mentel oder pfründen 
kaufen, oder verleihen alſo, das ſie des ſollen enicherlei 
koſten tragen, dan nach ihrer anzal, wa etwas irendthalben 
vnd von des gemeinen glaubens wegen ſolt tractiert 
werden, als dan wer billich, das ſie ſich irer rat vnd 
anzal nit ſperretten. Nit weiters wil ich daruon geret 
haben, was mißbruch oder beſchwerden fein, vnd ſetz das 
gentzlich keiſerlicher vnd Hyſpaniſcher Maieſtat, mit ſampt 
den durchlüchtigen Churfürſten vnd fürſten zu ermeſſen, ob 
ein Concilium ſol begert werden, oder diſe beſchwerden 
ſunſt mit geſchickten mitlen moͤchten hingelegt werden. Dan 
es wil mich ie beduncken, alles das Luther fürwendet, ſei 

des groſen koſtens vnd der mie nit würdig ein concilium 
zu begeren, man wiß dan vorhin wer den wirt bezale. 

Ich het vermeint, jo du alſo trefflich nach einem con- 
cilio ſüfftzeſt, du würdeſt dem ſelben zufünfftigen Concilio 
erkantnüß (vnd billich) heim ſetzen, durch den heiligen geiſt 
allen mangel vnd breiten zu erſtatten vnnd beſſeren, ſo laſtu 
ein ſolichen rechtlichen weg fallen, vnd faheſt an toͤdlich 
zu handlen. 

Erſtlich mit den Annaten, das ein ieder fürſt, adel, 
ſtatt, in iren vnderthonen friſch an gebiet die Annaten gen 
Rom zu geben, vnd gar ab zuͤthuͤn, dunckt mich vb [Fab] 
el geraten, das die vndern das on Keiſerlichen beſchluß 
thügen. Dan du haſt ob geſagt, es haben vor zeiten tütſche 
keiſer vnd fürſten verwilliget dem bapſt die annaten pff 
allen lehen tütſcher nation ynzuͤnemen. Haben nun die 
keiſer verwilliget, warumb wolt dan iemans der minder 
wer dan der keiſer on ſein wiſſen vnd willen daz abthün, 
daryn er verwilliget hat. Darumb dunckt mich die annaten 
ab zuͤthün, dem keiſer billicher zu gehoͤr, dan den vnderthonen. 

Weiters rateſtu dem tütſchen adel, daz ſie hinfürt 
kein lehen mer laſſen gen Rom ziehen ꝛc. Laß ich ſton 
für ſeinen werd, ſo fer, daz im niemans in eigner ſach 
vrteil ſprech. Doch vertrauw ich dem frumen adel, das fie 
ſich wol wiſſen darunder zuͤ halten. 

Vnd wil mich kurtz abfertigen in allen den ſtucken 
dy vnſern glauben nit berieren, vn in der taden ſtond, vnd 
nie in dem rechten dan ob das oder diß güt ſei, wil me 
in erfarener fürſichtikeit ermeſſen werden, dan in büchlin 
verſchriben. Darumb laß ich das die hochuerſtendigen vnd 
die oberkeit vnſers glaubens verordenen, welcher ſachen ſich 
die Offitiel ſollen vnderziehen, oder ob ein gemein con- 
ſiſtorium in tütſchen landen ſol pff gerichtet werden, vnd 
kein Curtiſan die prieſter laß citieren, die vorbehaltenen 
Caſus vnnd fell ab zu thun, auch die Bäpſtliche vorbehaltung, 
daz der bapſt offitia vnd fein hoffgeſinde mindre, die ver- 
pflichtung in eids krafft nit me beſchehen ſollent. Das der 
bapſt vber den Keiſer kein gewalt habe, Der keiſer im auch 
nit ſol ſchuldig fein zuͤ hulden. Der [G,] bapſt allein 
geiſtliche vnd nit weltliche empter vollenbringe, vnd ob 

die gab Conſtantini falſch ſey, das er Sicilien vnd Neapolis 
nit ſol lehenher ſein, im ſeine fieß nit ſollen geküſſet werden, 
die walfarten gen Rom ab ſollen geſtellet werden, ettlich 
cloͤſter abdieg, die münch nit mer predigen vn beicht hoͤren 
ſolten, nit ſo mancherley orden ſeient die gilüpt der geiſtlichen 
b ſey, daz die prieſter moͤgen ee weiber nemmen, das 
interdict abgethon werde, vnd den ban nit mißbruchen, 
kirchweihung, fil feirtag, vnd faſtag, feltkirchen vnderthun, 
vnd deren gleichen fil, ſo du in langer ordenung mit 
leren worten allein vnd on alle geſchrifft an tag bringſt 
vnd offenlichen beklageſt, welche beklagen beſchwerden, vnd 
mißbruch der chriſtlichen kirchen vor dir noch von andren 
mer treffenlicher ſeint geklaget worden in Aluaro in dem 
büch von dem truren der kirchen, vnd in dem buch Speculum 
humane vite genant, vnd von Eraſmo Roterodamo in 
ſeiner Moria, vnd in dem biechlin das man nennet de 
Petro ſancto et Julio ſanctiſſimo, vnd in filen Pasquillis, 
in Triade romana, vnd fil andren mer, wie wol ettlichs 
ſchmachbiechlin moͤgen erachtet werden, vnd iſt dennocht 
alles vngebeſſeret biß har alſo beliben, Iſt es dan gottes 
wil das es ietz ſol gebeſſeret werden, vnd alle mißbruch 
ſeiner kirchen nit allein die du nenneſt, ſunder alle andren 
in allen ſtenden die du nit meldeſt, jo geſchehe ſein göttlicher 
wil in himmel vnd off erden, 55 wellent vnderthenig 
gehorſamen, wir habent dir auch darüben nit wellen ant⸗ 
wurten, jo es vnſerem glauben weder gipt noch nimpt, auch 
dich verarg-[G,P] wenigen daz du diſe ding allein darumb 
einzüheſt, dir ein gunſt vnd anhang da mit zu erſchoͤpffen 
daz du deinen boͤſen ſomen ſo du wider den glauben 
vßgoſſen haft, da mit gern begerteſt vffzuͤgon, vnd nit daz 
dir ſo hoch daran lige ob die ding alle gebeſſeret werden 
oder nit, ſolchen argwon ermeſſen wir daruß daz du diſe 
grollen erſt vß geſchüttet haſt, nach dem vnd du in des 
bapſt vngnaden kummen biſt, vnd in rach gegen im bewegt 
fo ſprichtman ondaz fints mundi redt nie güß, dan wa 
du ein gemeiner chriſtlicher ſtroͤffer wereſt, ſolt dein ſtraff 
gemein ſein, vnd findeſt wol bei dem adeliſchen ſtat ſo fil 
zu ſtraffen vnd bei dem peürſchen alß bei dem bapſt vnd 
dem geiſtlichen, aber du thüſt nüt damit, dan daz du dein 

menſchliche anfechtungen da mit verradteſt, fo ſtat Actuum. 
v. geſchriben, Iſt es von menſchlicher erdichtung, ſo würt 
es ſelb zergon vnnd in ſcheitteren fallen, vnd vorab ſo 
du die ding alle vnderſtaſt on recht ſunder doͤtlich zu be- 
haupten. Es würt von noͤten erachtet, ein antwurt zu 
geben etlichen vnuernünfftigen die vnß für feind achten, ſo 
der warheit ſo auch deütſchen nation, alß bald ſie hoͤren 
daz wir nit mer den vnſeren mund pffthünt doctori Mart. 
lu. zu widerſprechen. Nun habent wir in dem anfang 
vnſers ſchreibens vns dapffer vnd verſtentlich proteſtieret 
vnd bezüget, daz wir allein in den ſachen vnſers glaubens 
wellent vnſere meinung zu verſton geben, vnd wa wir wider 
Mar. lu. glauben im ſein mißverſtants nach vnſerem ver- 
mügen antwurten, vnd daz mit beſcheidenheit, on an dem 
ort da er den bapſt ein entchriſt nennet haben wir vß 
hohem verdruß in heiſſen liegen daz er die hoͤchſt vnd 
chriſtliche oberkeit dem teüffel zuͤ henden ſtellet wider daz 
verheiſſen chriſti, vermeinen auch [&,] daran nit zu fünden, 
daz wir zu rettung vnſers glaubens ſchreiben vnd in wider⸗ 
fechten, dan wir alß wol chriſten leüt ſeint alß er, vnd 
vnß gebüret alß wol vnſer ſelen ſeligkeit zu ergrinden als 
im, Vnd zu letit vnſere ſpen zufegen heim gemeiner chriſten- 
heit ein rechtlichen ſpruch darumb zu erwarten, vnd den— 
ſelben zu ſton, Habent vnß auch der Roͤmſchen myßbruch 
gar nüt wellen beladen, noch die ſelben verantwurten, als 
die des kein beuelhe haben, hett vns aber unrecht, vnfrintlich, 
vnd deütſcher dapfferkeit vngemeß beducht, das man einen 
vnanklagt vnberieffet, vnuerurteil, der maſſen ſol zerbeiſſen, 
vnd zerreiſſen in ſeinen eren, alß kein hund oder wolff 
detten einen dodten keiben, der noch die oberkeit iſt chriſtlichs 
glaübens, vnd ſeiner würden vnd eren vnd ampts vnent⸗ 
ſetzet. So wil ich in warheit ſagen daz nie kein hippen⸗ 
büb ſchentlicher iſt vßgerieffet worden dan der Bapſt, vnd 
wen er ie ein moͤrder were, oder der boͤſſeſt vff diſer erd, 
ſo ſolt doch mit im nit alſo doͤdtlich ſünder rechtlich gehandlet 
werden, ein ſolcher freuenlicher muͤtwill belib den iuriſten 
wol vber, aber den Theologen, vnd lerer der geſchrifft vnd 
des ewangeliums, mag das nit vberbeleiben. 

Darumb das wir es noch mit dem Bapſt halten ſol 

vns nit in argem verkoͤret werden, ſunder zuͤ gütem daz 
wir es von iedem güt meynen biß er mit recht vberwinden 
iſt, wie vil mer von dem Bapſt. 

Ir ſolt auch daz von vnß wiſſen, daz vns vwer vffrierigs 
fürnemmen wider den bapſt nit würt bewegen, er hab ſich 
dan vor verſprochen vnd ſey zu verhoͤre kummen, darnach 
wir Geb] dan vB feiner antwurt hören, wellent wir vns 
halten nach gelegenheit der ſachen alß frum, dapffer, chriſten 
leut, wellent ir vns dan ie vmb des willen feint ſein, das 
wir zu den ſachen vnſers glaubens reden, vnd den Bapſt 
nit wellen vertreiben es ſei dan off in bracht mit recht 
waz ir von im vßgeben, in dem nammen gotts das mieſſen 
wir leiden, in hohem vertruwen das die frummen deütſchen 
vns deſt hoͤlder ſeient, ſo wir dem bapſt weder helffen noch 
enthelffen in ſolchen mißbruchen, allein das rieffen, ratten 
vnd ſchreiben, das man got zuͤ eren ſolches mit recht vnd 
chriſtlicher meſſigkeit vollende, vnd nit mit ſolchen ſchmehen⸗ 
lichen gſchrifften, wo ir dan ie diſe vnſer entſchuldigung 
vch nit lieſſen erſettigen, ſunder wie ir truwen mit vns 
beren zu fahen vnderſtünden, ſolt ir vnß der maſſen nimmer 
alſo kleinmietig erachteu, das vnß vwere troͤw wort von 
vnſer dapfferkeit abziechen, vnrechtlichs zu vnderſton bewegten, 
wer weiß wer dem letſten beren die hut würt abziehen, 
vnnd den andren ſchenden ich wolt geſagt haben ſchinden. 


Das keyn gemein in ſtetten hab gewalt ein 
biſchoff oder pfarrer zu ſetzen. 


U bringſt aber ettwas nüws harfür wie daz wir vß 
D dem apoſtel Paulo lernen klerlichen, das es in der 

chriſtenheit alſo ſolt zu gen, das ein iegliche ſtat vß 
der chriſtlichen gemein, einen gelerten, frummeu burger 
erwelet, Gz] vnd dem ſelben das pfarampt beuilhe, vnd 
yn von der gemein erneret im frey wylkur ließ eelich ver- 
mehelet werden oder nit. ꝛc. Vnd daz ſol ſant Paulus 
ſchreiben i. Thimo. iii. vnd Ti. i. Darzuͤ ſag ich daz an 
deren orten keinem ſtant das in die gemein moͤg ein pfarrer 
welen der vB ſolcher wal hab die ſacrament zu miniſtrieren, 
du thuͤſt ſant Paulo vnrecht, vnd weiſeſt vns aber zu füchen 

da wir nüt finden nach deiner gewonheit, wol ſtat da 
was eigentſchafft ein biſchoff haben ſol, das yn aber die 
gemein zu erwelen hab, vnd in krafft der election moͤg die 
ſacrament miniſtrieren, daz findeſtu aber weder da noch 
anders wa, es ſtat wol da das ſie weiber moͤgen haben, 
aber zu dem ſelben wolteſtu vns gern das auch drein verſchlagen 
daz die biſchoff eyn gemein hab zit erwelen, das nit iſt. 

Es ſtat wol das widerteil da Ti. i. Schreipt ſant 
Paulus zu Tito. Darumb hab ich dich zuͤ Creta gelaſſen, 
das du was da manglet, beſſereſt, vnd ſetzeſt in den 
ſtetten prieſter, alß ich dir verordenet hab, hoͤreſtu das 
Paulus ſchreipt Tito dem biſchoff prieſter in ſteten zu 
ſetzen, lut ſeiner ordenung die er im verlaſſen hatt, vnd nit 
der gemein die ir leptag nie gewalt hat vß goͤtlichen 
gſchrifften prieſter zu welen oder machen. 

Des gleichen iſt Timotheus von ſant Paulo vnd nit 
von der gemein geſetzet oder erwelet worden i. Ad. Ty iii. 
Du ſolt nit verſumen die genad die in dir iſt, die dir 
geben iſt durch die prophezey, vnd vflegung der hend 
der prieſterſchafft, und i. timo. i. Vmb welche vrſach ich 
dich ermant, daz du erweckeſt die genad gots durch die 
vflegung meiner [Gz] hend. Vnd ca. ii. das beuilhe 
gleübigen menſchen die geſchickt ſeyent ander leüt zu leren, 
Warumb gipt er dir beuelhe nit der gemein, oder wa haſtu 
dein leptag geleſen ſo ein prieſter würt durch vflegung der hend, 
daz die gemein ie menſchen die hend vffgelegt hab, ob du aber 
ſagteſt ſye hetten das den biſchoͤffen in irem nammen beuolhen 
zu thün, Doce de mandato, daz zeig vns mit gſchrifften an. 

Darumb hetteſtu es wol bei den goͤtlichen gſchrifften 
an ſo manchen orten laſſen beleiben, das Criſtus der erſt 
prieſter vnd ewig, die apoſtolen verordenet hab zu prieſteren 
vnd die apoſtolen weiter verordenet haben andre zu prieſteren, 
vnd leuiten alß von ſant Steffan ſtat in den geſchichten 
der xii. botten. 

Das aber ein biſchoff vnd ein pfarrer ein ding ſei 
vnd ſant Paulus das ſprech, oder auch Hieronimus, daz 
ſag daz würt ſich nimmer finden, aber daz wil ich wol 
gelauben daz in anefang onſers glaubens die biſchoͤff der 
prieſter empter geiebet haben, da durch moͤcht erachtet werden, 

das es ein ding were ſo es doch nit ift, dan alß noch nit 
prieſter verordenet waren, muͤſten die biſchoͤff prieſterliche 
empter tragen, alß ſo die knecht nit zuͤ huß ſeint, muß der 
her zit diſch dienen, vnd iſt dennocht ein vnderſcheid zwiſchen 
dem herren vnd den knechten, waz aber vnderſcheid jet under 
einem biſchoff vnd prieſter, würt zit feinen zeiten vß der 
geſchrifft darthon werden, dan die biſchoͤff, alß biſchoͤff ſeint 
von keiner chriſtlichen gemein vber die pfarrer geſetzet zu 
regieren, ſie habent wol ſunſt von den Conciliis gewalt 
entpfangen daz laß ich ietz ſton. Der prieſterlichen eeweiber 
halb [G.] erſtreckeſtu ein lange red, wie es beſſer were 
daz man yn geſtattet eeliche weiber dan alſo vnſchamhafftige 
beiſchlefferin zit geſtatten, daz laß ich alles ſton, dan es 
dem glauben weder gipt noch nimpt, In dem namen gots 
wil die gemeine chriſtenheit daz ie wider zu laſſen, ich bin 
des wol zuͤ friden, es werd geſtattet pfaffen, munchen, oder 
pfarrerſtant. 

Du ſprichſt das der Bapſt nit macht hab küſcheit in 
gelüpde zu entpfohen oder den prieſteren zit gebieten alß wenig 
er macht hab zuͤ verbieten eſſen vnd drincken vnnd den 
natürlichen vßgang oder feißt werden, das dunckent mich 
ergerliche woͤrter, recheſtu es ie gleich, warumb gebüt got 
vnkeüſcheit zit meiden denen die nit in eelichem ſtandt ſeint, 
ſie moͤchten mit dir ſagen eſſen vnd drincken vnd anders 
auch muͤß ſein vßgang haben. 

Es iſt auch ergerlich geredt von allen lieben heiligen 
mit nammen von ſant Paulo der das den ſtich Sathane 
nennet vnkeüſcheit jo in anfochte, vnd du vergleicheſt es 
einem natürlichen vßgang. Wie haben die heiligen jo groſſe 
angſt vnd not gehabt die vnkeüſcheit zu widerfechten von 
dem du ſagſt es vergleich ſich einem natürlichen werck das 
nit kan vermitten beleiben. 

Erfordret ietz in der latinſchen kirchen der prieſterlich 
ſtat keüſcheit, jo iſt wol zuͤ ermeſſen, daz ſolches ob es ein 
prieſter wol hart ankumpt, nit deſtminder mag er küſcheit 
halten mit der hilff gots, vnd iſt nit alſo vnmüglich alß 
du es machſt, ſunſt mieſten wir des gleichen reden von allen 
andren menſchen deren etlich in eelichem ſtant keüſcheit ge— 
halten haben. Lerneſt darnach zwei ſtück meiner achtung 

vnbillich, fo ſich einer [Geb] priefter weyhen laßt fol er 
ſich widren, die keüſcheit zu verſprechen, dan niemans den 
engliche ſtercke, vnd himliſche macht moͤg küſcheit halten, was 
iſt dan daz Criſtus ſagt Mathey .rir. das etlich inen ſelb 
vßgeworffen haben (verſtand in dem hertzen) von wegen 
des reichs der himmel. Zuͤ dem andren wie man fol ein 
ſolche byſchlefferin dem bapſt heimlich ſtelen für ein eefrauw, 
alß die inden iren verdienten lon den egiptiern ſtalen, 
das iſt gar ein vngleichs exempel harzuͤ, vnd ein vngeſchickter 
ſattel vff diß roß, dan ſtelen iſt verbotten, darumb mieſtu 
vorhin darthün das die concubin ſein verdienter lon were, 
Vnd zit dem andren das ſolches zu thün got geheiſen hatt, 
Ich find aber nit daz yendert got hab alſo gelernet ee- 
frauwen ſteelen, Darumb ich fil ee radten wolt einem der 
küſcheit nit wil geloben daz er nit prieſter würde, ſunder 
ein eeman jo darff er des diepſtals nüt, man fol vffrichtig 
vnd nit dückiſch oder dopel handlen, nein vff der zungen 
haben, vnd ia im hertzen, vor dem bapſt ſie für ein eefrauw 
verneinen, vnd vor got veriachtzen. 

Du meinſt der Bapſt hab fil ſelen zu dem teüffel 
verfieret, mit der gelopten vnd erfordreten keüſcheit, daz iſt 
aber keinem menſchen wißlich, wer weiß aber wie fil dar⸗ 
gegen mit der gelübten der küſcheit ſeint ſelig worden, 
Darumb du nit vß ſolchen vnſicheren reden ſolteſt gezogen 
haben, daz der Bapſt würdig were vB dem ertrich zu ver— 
treiben, du klagſt vnd retſt fil, vnd bringſt nüt bey, oder 
bewereſt nüt, macht alles deine vermeſſenheit, daz du vnß 
alſo dorecht achtſt, alß ob wir deinen worten wie dem 
[Hi] euangelio glaubten. 

Du ſagſt es ſei nie guts vnd werd auch nimer gütes 
vß dem bapſtenthüm kumen, wer billich das du des ein 
anzoͤgens theteſt, got hat vnß in dem euangelio ein oberkeit 
geben, deren ſollen wir billich in zimlichen gehorſamen, es 
nimpt mich wunder, wa du mit deiner heiligen geſchrifft 
bleibeſt. 

Nachgonds ſagſtu, got hab gebotten, das man vnd weib 
niemans ſcheiden fol, daz iſt war. Mathey xix. Es ſtot 
aber gleich auch dabei, das etlich küſcheit angenumen haben, 
von wegen des reichs der himmel, zuͤ latin. Sunt enuchi 

qui je ipſos caſtrauerunt propter regnum celorum. Dabei 
klarlich mag beider ſtand von got beweret ſein der eelich, 
vnd der iunckfreuwlich. Darumb es mich dunckt du gebſt 
dem eelichen zuͤ vil zuͤ, ſo du ſie billich beid lieſſeſt bleiben, 
vnd doch den iunckfrewlichen den hoͤchſten erachten. Das 
du aber ſagſt, das man vnd weib niemans ſcheiden ſol, daz 
iſt war in eelüten. Wie kan aber der ein eeman ſein, der 
nit in eelichen ſtat zu verwilligen hat, ſunder küſcheit gelobt 
zuhalten, jo iſt es doch in feinem freien willen geweſen. 
Ich glaub das die criſtenheit nit vngenottrengt die gelübden 
der küſcheit von der prieſterſchafft erfordert hab. Wan ſie 
es wider einhellig abthuͤt in dem namen gottes, als dan 
woͤllen wir vnß gehorſam erzoͤgen, dunckt mich erlicher dan 
alſo eefrawen lüginhafftig ſtellen, es ſol mit den Sacramenten 
nit alſo diebſch, ſunder dapffer vnd warhafftig vmbgangen 
werden. 

Item du ſprichſt daz in dem gantzen bäpſtlichen geſatz 
His) nit drei zeilen ſein, die ein frumen menſchen möchten 
vnderweiſen, befremt mich daz du pff dem fiſchmarckt brot 
kauffen wilt, vnd vff dem rathuß betten, was wiltu vnder⸗ 
wiſſen ſein andachtz, daz ſuch du in dem euangelio, du 
darfeſt das in den geiſtlichen rechten nit ſuͤchen. Wiltu 
aber des rechten in geiſtlichen hendlen bericht ſein, das 
findſtu da ſelbſt, vnd retſt das mit der vnwarheit, das nit 
drei zeilen darin ſein, die ein frummen Criſten moͤchten des 
rechten vnderweiſen. 

Aber mit der file der geſatz, da halt ich es warlich 
mit dir, das vil da ſein gebotten, daz beſer wer ſie weren 
ab, vnd gib dir des ein verſtand, erſtlich mit faſten, du 
weiſt daz wir tütſchen nit gern faſten, got geb man gebiet 
zu faſten oder nit, vnd thun dannocht unrecht daz wir wider 
die verſchribnen gebot ſünden, wan ſie gütlich abgethon 
weren, jo weren wir der fünden entladen. Deßgleichen 
mit feyren ſitzen wir vnd feyren vff den ſtuben in der 
kanten, in dem bret, vnd an dem dantz. Bei den zweien 
ſtucken verſtant die andern alle. So nun on allen zweiffel 
ſolche gebot got vnd den lieben heiligen zu den eren der 
aller beſten meinung pff geſetzt ſein, vnd aber ietz der mei⸗ 
nung nit me woͤllen gehalten vnd verſtanden werden, dunckt 

mich geſchickter geraten, das man alle ſolche gebot vnd 
beſchwerden vßzüg vnd anzoͤgt, mit gemeiner bit vnß ſolcher 
beſchwerden zu entladen, vnd nicht alſo mit feuſten daryn 
ſchlagen, vnd den blunder gar verwerffen, vnd ein ratten 
hauffen daruß machen, wie du aber eins mit zornigem 
haupt geraten haft. (H. 

Auch kan ich das nit fürgon: das du ſageſt, der bapſt 
verbiet den eelichen ſtand, vnd des müß gotz gebot vndergon, 
vnd der eelich ſtand. Darzu ſag ich, das zu heuraten oder 
zu der ee greiffen niendert geboten iſt von got, ſunder in 
freiem willen ſtand, vnd wa du das harfür züheſt, in dem 
büch der geſchoͤpff wachſen, vnd meren eüch ꝛc. Das iſt 
kein gebot, dan wa einer nicht wüchße, ſo thet er wider das 
gebot, wa es ein gebot were, vnd ſündet. Nun iſt aber 
wachſen in vnſerm gewalt nit, aber die ſünden fein in 
vnſerm gewalt. 

Mit den vorbehaltenen ſunden, das die oberkeit 
inen etliche ſünden vorbehaltet die nit ein ieder prieſter hab 
zu abſoluieren. Sag ich darzu es iſt anfenglich in der beiten 
meinung beſchehen, daz ſolche ſchwere fel, als morden, iunck— 
frawen ſchwechen 2c. Vnd andere dergleichen, deſt weniger 
geſchehen, wa ſy nit leicht gnad, vnd geringes nachlaſſen 
fünden, wil aber ie ein mißbruch vnd ein kauffmanſchatz 
daryn kumen, in dem namen gotz, ſo werd das mit andern 
mißbrüchen auch gebeſſert, aber nit nach deinem rat, das 
gleich ſo ſolch fel nit weren abgethon, dir wolt gebüren, 
deinem bruder oder deiner ſchweſter, wer die weren zübeichten, 
vnd von inen abſolution erlangen, dan got den prieſtern 
gewalt geben hat, die ſünden zu binden vnd zu entbinden, 
das iſt dareyn zu erkennen, vnnd nicht einem ieden leyen, 
es were dan ſach das du allen fleiß ankoͤret hetteſt (H 200 
prieſter zuüberkumen, vnd dir nit müglich wer prieſter zu 
haben, als dan gibt dir die not zu, einem leyen zuͤbeichten. 
Aber ſo du prieſter haſt, ſo beicht im alle dein ſünd, ob 
er dich ſchon von den vorbehaltenen ſünden nit wil ab— 
ſoluieren, ſo ſchaffſtu dannocht mer das ſelbig einem prieſter, 
dan einem ſchlechten leyen zuͤ beichten, daruon wil ich ietz 
nit geflißner reden. 

Es wer auch not, das die iarzeit, begenckniß ſeelmeſen 

gar abgethon, oder ye geringer würden, das ſolches guͤt 
wer, verſtand ich nit, daz du aber vermeinſt, ſie werden 
geſchnattert vnd on andacht vollenbracht. Darzü ſag ich 
der gleich mieſt auch alle adminiſtration guͤter werck ab⸗ 
gethon werden, ſo niemans wißlich iſt, mit waz ynnwendigem 
andacht das geſchicht. Es ligt auch ſunderlichs nit vil daran, 
mit namen vbung der Sacrament an dem andacht des 
prieſters, dan fie haben ire krafft vß dem verdienſt crijti 
des ſtiffters. Vnd ob du ſchon vil meinteſt in dem iar 
nur einen hertz ernſtlichen vnd andechtigen iar tag für alle 
guͤttäter zuͤſtifften, ſag ich das ſolchs nit müglich ſy von 
dem menſchen zuͤſtifften, den des hertzens andacht kan 
allein got erwecken vnd erkennen vnd ob man ſchon alle 
vßenwendigen anzoͤgungen eins erdichten andachts thet, ſo 
das hertz da bei mag falſch vnd ful ſein, darum bleibt es 
billich bei der vßenwidigen kirchen vffſatzung der vigilien 
vnd meſſen, dan von verborgenen dingen vrtheilet got vnd 
nit die kirchen, dan ob ſchon des prieſters perſonlicher 
andacht nit dabei iſt, ſo iſt doch der kirchen andacht dabei 
vnd des frumen ſtiffters [Hz]! vnd das iſt gnuͤg vnd me 
erſchüßlich zu ewiger ſelikeit jo einer gemeiner eriſtenheit 
andacht bit, dan ein eintzige perſon. 

Aber das Mathei vi. daz vil woͤrtig gebet verbotten 
iſt von criſto, ret er von ſunderlichem gebet eins ieden, vnd 
nit von den gebetten off geſatzt von gemeiner criſtenheit, 
er müſt ſunſt den pſalter auch abthuͤn, das nie die meinung 
criſti was. 

Du blaſſeſt auch hoch vff von wegen des interdicts, 
das es der tüffel hab erfunden daz es der böß geiſt erdacht 
hat. Dan wie du ſprichſt, iſt es nit ein tüffeliſch werck, 
das man ein ſünd beſſern wil mit vil vnd groſen ſünden, 
es iſt ye ein gröſere ſünd, daz man gottes wort vnd dienſt 
nider legt, dan het einer xx. bäpſt vff ein mal erwürgt. 
Darzuͤ wolt ich lieber lachen dan antwurten, dan an villen 
orten magſtu wol mit vermeintem andacht raten vnd reden, 
aber was zu dem rechten dienlich iſt, biſtu meiner achtung 
nit gantz bericht, das hab mir nit verubel, alſo moͤchteſtu 
auch jagen, wa, vmb einer ſachen willen land vnd lüt 
verderbt würden, vnbilich wer von einer taden wegen ſo 

vil güts ab züthün, das durch die möcht beſchehen die 
rechtlich geſtrafft vnd verderbet werden, ich wolt dir hie 
tuſent exempel geben auch vß der heiligen geſchrifft, ſo iſt 
es nit von noͤten, dan in ſolchen fellen der rechtlichen 
ſtraffen die ſach vnd nit die nach folg ermeſſen würt, alſo 
wan einer gemoͤrdt het, ſolt man in auch nit toͤden, ſunder 
das noch vil guͤtz durch in in feinem leben beſchehe, ſolt 
laſſen leben. So nun das interdict [H;"] ein ſtraff iſt 
des rechten, ſol nit betracht werden waz gütz ſolche ſtraff 
hindere, ſunder was guͤtz ſolche ſtraff rechtlich fürdere, darum 
die ſtraff nit der tüffel erfunden hat ſunder die ſünd, vnd 
got hat die ſtraff vber die ſünden erfunden. 


Wie der ban ſol gebraucht werden. 


On dem ban das du ſageſt er ſei ietz ganghafftig vmb 
das zeitlich gut, der ſolt auch gereformiert vnd gebeſeret 
werden, das er nit würd gebruchet, dan in denen felen, 

die in der geſchrifft ſein angezoͤgt, da bin ich nit weit von 
dir, vnd ſag in wahrheit, das die ordenlichen richter den 
ban zu vil vnd me dan zu vil mißbruchen, zu groſſen 
ſchanden der criſtenheit, vnd vnſerem heiligen glauben, als 
ob ſie mit einer axt ein floch ermoͤrden wolten, ein ſolche 
groſſe ſtraff offt vmb ein hellerlin bruchen, ſo es doch an 
dem tag ligt, das die heiligen xii. botten den ban nur in 
trefflichen ſachen haben gebrucht des zoͤg ich dir fier ort 
an. Das erſt iſt Actuum quinto als Ananias vnd ſaphira 
die gemein der criſten betriegen wolten, bannet ſie Petrus 
beid, das ſie vor im des gehen tods ſtarben. Das ander 
iſt Corintheos 5. ſpricht ſant Paulus. Es würt warlich 
under euch erfunden vnküſcheit, deren gleichen nit iſt vnder 
den heiden, das einer die haußfrauw [H. ſeins vatters 
nem zu der ee, darumb fol von eüch hingenumen werden 
der, das gethon hat. Ich abheimſch mit meinem leib, aber 
gegenwirtig in dem geiſt, hab ietz geurteilt das der gegen- 
würtig, der ſolchs gethon hat in dem namen vnſers herren 
vnd gottes Iheſu criſti, ſo ir verſamlet ſein mit meinem 
geiſt in der krafft des herren Iheſu, den menſchen zu geben 
dem tüffel, zu fal ſeines leibs, das ſein ſeel behalten ſei 

in dem tag vonſers herren Iheſu criſti. Das drit ort ift 
i. Ad Timo i. In welchem glauben etliche vß verachtung 
geſchiffbrücht haben, vß welchen iſt Himeneus vnd Allexander, 
die ich dem tüffel geben hab, das ſie lernen nit alſo leſtern. 
Das fiert iſt Ad. gala. i. Vnd ob ſchon ich oder ein engel 
von dem himmel anders das euangelium lere dan ich üch 
daz verkündet vnd gelernet hab, der ſei in dem ban. Diß 
ſein fier ort die ich find, in was ſachen die zwoͤlffbotten den 
ban gebrucht haben. In dem erſten fal, darumb daz Ananias 
die gemein hat woͤllen in zeitlichem gut betriegen, wil mich 
bedunden, du thügeſt im zu vil daran, das du ſprichſt, man 
ſoͤl den ban nit vmb zeitlich gut bruchen. 

Nun hat in doch ſant Peter in Anania vnd Saphira 
vmb zeitlich gut gebrauchet, darumb glaub ich das man 
den ban auch in zeitlichem gut bruchen mög, aber zü grofer 
ſeltzamkeit, wa iemans in zeitlichem von dem andern betrogen 
würd. In dem andern fal, wa verbottenlich geweibt würd, 
wie ob ſtot, daz einer ſeins vatters frawen zu der ee nem. 
In dem dritten fal wa in dem glauben geirret würd. [94°] 

In dem fierden, wa etwas wider den glauben geprediget 
würd. VB welchen fier felen klarlich ermeſſen würt, das 
der ban nicht in ſo leichtfertigen ſachen ſolt gebrucht werden. 
Auch dabei, das der ban in zeitlichem güt mag geübet 
werden, lut des erſten fals. 

Das du aber dabei ſagſt der ban ſol in keinen andern 
ſachen dan in den ob genanten fier ſtücken gebrucht werden, 
dunckt mich on warheit ſein, von wegen der wörter eriſti 
der da jagt Mathey xviii. Sündet dein bruͤder wider dich, 
ſo ſtraff in zwiſchen dir vnd im, hoͤrt er dich nit ſo ſag 
das der oberkeit der kirchen, hoͤret er die auch nit, ſei er 
dir als ein vngleubiger. Dan fürwar ſag ich euch was 
ir binden vff erden, ſol in dem himmel gebunden ſein, 
vnd was ir off erden off loͤſen, ſol in dem himmel pff 
gelößt werden. Diſe woͤrter criſti thun ein offenlichs an⸗ 
zoͤgen, das in meren ſachen dan in den fier obgenanten 
mag der ban gebrucht werden. Aber ſeiten mal die zwoͤlff⸗ 
botten den ban allein ſo in treffenlichen ſachen gebrucht 
haben, iſt faſt wol zu mercken, daz die richter auch allein 
in dapffern hendlen den ban bruchen ſolten, vnd nit vmb 

ein halben dutzen neſtel alſo die criſten verlüten, verſchieſſen, 
verbrennen, vnd dem tüffel geben, alſo daz ietz offt die tüffel 
frümer ſein dan die richter ſelber, ſo ſie die ſelbigen von in 
verbanten in der hellen nit woͤllen wiſſen, ſehen oder hoͤren. 

Ob nun iemans ſprech, ſollen wir richter den 
ban allein in ſchweren hendlen bruchen, wa mit woͤllen 
wir dan die täglichen zenck vnnd heder der chriſten lüt 
nider legen, duncket mich es were vil beſſer, ir lieſſen das 
die (In] burgermeiſter in ſtetten vßrichten vnd ire weltliche 
oberfeit, vnd gingent ir in die kirchen, den pfalter darfür 
leſen, wo aber geiſtlicher ſachen ir vch beladen mieſten 
oder billich ſolten, habent ir noch fil mer andre ſtraffen 
dan den ban, was aber die ſtraffen ſeient luͤgent i. Corin. v. 
da ſpricht ſant Paulus, ſeint etliche brieder vnder vch, vnkeüſch 
geitig, den abgoͤtteren dienent, vbelredner, druncken reüber, mit 
denen ſoltent ir nit eſſen, da habt ir ein ſtraff vſſenwendig des 
bans das man mit einem weder es noch drinck ſo er das billich 
beſchuldet hat. Item Teſſalo iii. habt mit den ſchuldigen 
nüt zu ſchaffen, das fie ſich ſchamen mieſſen. Vnd ii. 
thimo. iii etlich vermeid ad Ti. iii. ein vngleübigen jo du 
yn zweimal gemant haſt den vermeid. Vnd Johannes in 
feinem andren brieff ſpricht kumpt iemans zu vch vnd bringt 
nit mit im diſe lere ſo entpfohent in nit in vwer huß, 
auch grieſſent in nit. An diſen orten habt ir ein guten 
bericht von mir, das mer ſtraffen habent in den goͤtlichen 
biecheren, dan den ban die ir moͤchten bruchen nach gelegen— 
heit der hendel vnd der perſonen. 

Alſo haſtu Luther ein verſtand meiner wort alß ich 
anefengklich redt daz ich nit weit von deiner meinung were 
des bans halb, das man in mag in zeitlichen gieteren 
bruchen, vnd in fil meren ſachen dan in der gſchrifft an- 
gezeiget iſt, aber nit ſo leichtfertig alß biß har beſchehen iſt. 

Die andren geiſtlichen penen, ſuspenſion, irregularitet, 
Aggrauation, Reaggrauation, Depoſition, Dondren, blixen 
vermaledeien, wolteſtu das ſolche findlin zehen Il] elen 
dieff begraben weren in der erden, vnd thüft in dem fal 
wie etlich boͤſe knaben dy in die galgen ſülen hauwen, vnd 
den hanff vßrupffen, vß forcht daran ein mal zu erwürgen, 
auch wie die böſen kind die ire rüten verbrennen, dan es 

mag faſt wol bewißen werden vß der heiligen geſchrifft, 
das ſolche ſtraffen ſollent vber die boͤſen gen. Es iſt auch 
nit war daz der tüffel die ſtraffen erdichtet hab, wie ob 
geſaget iſt, dan der teüffel iſt ein erfinder der ſünden, vnd 
got ein ſtraffer der vbeltadten. 

Nun kan dennocht das vbel nit vngeſtraffet beleiben, 
ſo gilt es in dem fal gleich ob es mit diſen oder andren 
penen geſchehe, gefallent dir die nit, ſo zeig vnß andre an 
in gots nammen, es gipt nüt, ſo nimpt es nüt, daz nur 
das boͤß geſtraffet werd, du wolteſt gern der gemein damit 
liebkoſen vnd ſie vnſtrefflich machen, ſo ſich der ſtraff anders 
niemans beklagt dan der ſie verdienet hab. 

Der feiertag halb das man ſie abdieg, vnd nit einem ieden 
gebüren ſolt feiertag zu ſetzen, vnd das vnſer frauwen feſt oder 
der .rii. botten vff den ſuntag geleget würden, Ich gedenck du 
radtſt das vß ſolchem grund, das deſt minder pff den ſtuben, 
vnd in den tabernen gemuͤtwilliget werde, vnd iederman ſeinem 
werck deſt geflißner anhieng, ia wan wir des ſicher weren, 
das es alſo würd geſchehen, hett es wol ein güte meynung. 

Aber wir ſehen das von allen handtwercken, ſo ein 
gantze woch iſt, machen ſie inen ſelbs ein feiertag, dunckt 
mich gelegener ſein, daz der Biſchoff die feyrtag mach dan 
die ſchneider oder ſchüknecht. [32]. 

Der drinckſtuben halb weyß ich warlich nit was ich ſag, 
es ſeindt vil ſpill zit thun vff heilige tag verbotten worden vnd 
offt, Nun laſſendt wir es ye nit wir kument pff den ſtuben zuͤ⸗ 
ſamen, ſollendt fie nun das oder diß nit thuͤn, vnd kan doch der 
menſch als ein vnriegigs thier nit mieſſig gon, was ſollent ſie 
dan thün jo fie zamen kummen, zu latin omni negationi preeſt 
vna affirmatio, Da düchte mich geradten ſein, das ein ieder 
ſeyne rocken oder kunckel mit im brecht, vnd ſpünnen mit 
eynander, ſo hettent wir deſt mer guͤter hembder. Da bey 
will ich zu verſton geben, das fil ding geduldet vnd erlitten 
mieſſen werden, die nit recht ſeint. 

Das man aber die kirchweihungen abdieg, dunckt mich 
nit güt eincherley andechtigen vnd loblichen gotts dienſt ab⸗ 
zuͤthuͤn, von des menſchlichen muͤtwillens wegen, dan man 
mieſt ſunſt alle kirchen abthun. Dan ich niendert ort noch 
end weiß wa groͤſſer hürery, vnd buͤlerey geſchicht dan in 

den kirchen, vnd wa fie niendert zammen mögent fummen, 
ſparendt ſie das an die heiligen ort vnd end. 

Aber man ſol pff kirchweihung vor dem boͤſen fein, 
ſo faſt man mag, was nit mag gehindret werden, leidt 
man mit dem güten, (lut des ewangeliums) vff zuͤ wachjen, 
biß off die eer gottes, da er das gut würt von dem boͤſen 
ſcheiden, Das aber got ſein eigen geſatz ſo er von dem 
himmel geben hatt vffgehabt hab, iſt nit war, vnd wider 
Iz'] die wörter chriſti Mathei .v. ſpricht Criſtus, ir ſollent 
nit vermeinen das ich ſei kummen vffzüheben das geſatz 
oder die propheten, ſunder zu erfüllen. 

Wolteſt auch gern das in den dritten oder fierden, 
vnd in die geuatterſchafft moͤcht geweibet werden, da redſtu 
gar nit zum zil, der ind hat nit mögen erlitten werden, 
darumb daz iedes gſchlecht im zu güten, vnd den andren 
zu ſchwerem nachteil vnd vnderganck in die nechſten grad 
weibet, hat menſchlich vernunfft notturfft vnd zwang erfunden, 
in die ferre der grad zu weiben, daz menſchliche früntſchafft 
deſt ſtanthafftiger belibbe, vnd vß filen andren eehaftigen 
vrſachen vnnot ietz zu erzelen, das nun dir alſo mit ſchlechten 
leeren worten wider einen ſolchen natturftigen bruch vnd 
erkentniß der menſchen ſol geuolget werden, mag nit erachtet 
ſein, ia ſprichſtu der bapſt mißbruchet daz vnd nimpt gelt 
drumb, Mißbruchet er daz fo duͤt er vnrecht, darumb fol 
aber das gebot nit abgethon werden, dan ſunſt wa der 
glauben mißbruchet würt, ſolt man den glauben auch ab⸗ 
thuͤn, vnd wa man den wein mißbruchet mieſt kein wein 
mer gebuwen werden. 

Das wir aber frei ſeient zu faften vnd eſſen was wir 
wellen, gefallet mir wol, doch mit dem vnderſcheid, daz es 
mit demietiger vnd chriſtlicher meſſegkeit an den bapſt er⸗ 
fordret werd, vnd niemans das vß freuel ſelb vnderlaſſe. 

Die feltkirchen abzuthün iſt wider das keiſerlich recht, 
was ein mal gottes iſt, ſol nit mer in menſchlichen bruch 
kummen, aber hin fürbaß keine mer laſſen buwen, daran wolt 
ich ee ſein, dan zu erſtoͤrung. Das aber [Iz] die wunder- 
werd der teüffel dieg iſt ſchühelich zu hören, fo er doch 
fein wunderzeichen thün kan, dan wunderwerck zu thun allein 
got müglich iſt, Das aber der tüffel auch kün wunderzeichen 

thün, weiſeſt du vnß daz ſtant geſchriben Mathey xxxi. 
Cap. i. das iſt war hinder dem offen ſtont die holtzſchü 
da ſol ſie der drucker finden, haſtu aber geirret, das kan 
ich kum gelauben. 

Wie kan man aber ſo fil frummen leüten nit gelauben 
die den wunderzeichen ſo dapffer kuntſchafft geben, ſo doch 
in dem ewangelio ſtat Mathey xviii. das in zweier oder 
dreier mund alle kuntſchafft ſtande. Darumb redſtu on 
alle geſchrifft, das nechſt daz dir in willen kumpt. 

Zwo reden brucheſtu nachgonds, Die erſt das der 
Bapſt nach allem ſeinem vermügen, alle kirchen gleich freien, 
vnd eren ſol, die ander ſol er im nüt vorbehalten, die 
erſt kan nit beſton, die ander ſol nit ſein, alß wenig ein 
Keyſer vederman freien fol, oder fo fil er möchte geben, 
dan ſant Paulus ſchreipt Ro. xv. Nun wil ich ziehen gon 
Hieruſalem da dienen den heiligen, dan es habent Macedonia 
vnd Achaia angenummen ein ſamlung zu thün den armen 
heiligen die da ſeint zu Hieruſalem dan es hat inen gefallen, 
vnnd ſeint ire ſchuldener, dan ſeint die heiden irer geiſtlichen 
gaben deilhafftig worden, ſollent ſie inen billich in leiplichen 
notturfftigkeiten dienen. VB diſſen worten wil ich jo fill 
ziehen, ie mer ein ort von der hauptkirchen vnd oberkeit 
geiſtlicher genaden entpfahet, ſol das ſelbig ort weiters 
verpflichtet ſein in zeitlichem das zu verdienen vnd beſchulden, 
vnd ie [33°] mer es beſchuldet vor andren geeret werden, 
dan gleich belonen vnd geben verdienten vnd vnverdienten, 
were ein abbruch alle tugenden zu ieben, zu latin cum 
agentur dona etiam rationes creſcunt donorum, Das iſt, 
ſo ſich die gaben meren, ſollendt ſich auch billich meren 
danckſagung der gaben. Du ſchilteſt aber den bapſt hoch 
das er alß ein blindenfierer mit bieberei, das gelt der 
maſſen von den leüten ſchind vnd ſchab, vnd verdieg daz 
vnnützlich, da laß ich in vmb ſorgen er iſt ſchaffner, ſchafft 
er es dan nit wol, ſo fint er ſein lon darumb, das ſchadet 
ob gott vyll vnß nit. 

Der betler halb das ſie auch zuͤ reformieren weren, 
laſſent wir bei keiſerllichem geſatz beleiben, de validis mendi⸗ 
cantibus, das iſt von krefftigen betleren geſetzet. Aber der 
arbeit halb daz man nit miſſig gon geſtatten ſol, ſie ſeien 

geiſtlich oder weltlich, Ach got vom himmel daz es geſchehe, 
die lantſchelmen kumment ietz den mereren teil in die 
kloͤſter das ſie ſich mit mieſſiggon erneren, vnd nit von 
der ſelen ſeligkeit wegen, vnd wellent weder mit den henden 
noch mit vernunfft arbeiten, ſeint wie die hummel die den 
arbeitſamen binlin ire arbeit vnd honig freſſen. 

Darnach kumpſtu off den xxii. arti. die meß berierent 
daz ſtifftung der meſſen nit allein wenig nütz ſeient, ſunder 
gottes zorn erwecken vber vns, Ich muͤß mein hertz hie 
aber mit groſſer bitterkeit vff brechen, vnd kurtz ab teütſch 
mit dir reden, vnd ſetz pff ein ort alle prieſterſchafft, 
doctorat, müncheit orden, gelüpt, eid, verſprüch, vnd wa 
mit ich moͤcht verpflichtet ſein, vnd wil allein ein frummer 
chriſt Ia] ſein, jo hat mich mein vatter von iugent gelernet 
andacht zu der meſſen tragen, alß zu einer gedechtniß des 
leidens Criſti Iheſu vnſers herren, jo lernen alle die in 
der heiligen gſchrifft den gemeinen chriſten berichten, daz 
die meß ein opffer ſey, für lebendig vnd dodten erſchüßlich, 
der meynnung ſeint alle heiligen lerer, vnſer bruch von 
den .rii. botten vff ons erwachſen. Nun luͤgt vnd gedenckt 
ir oberkeiten des glaubens daz ir vns mit der warheit 
berichten in der ſachen der meſſen halb, da dem chriſten 
man ſein groͤſtes hertz an ligt, dan wa daz nit geſchehe, 
vnd würd an dem eincherley irrung erfunden, moͤg wol 
ermeſſen werden waz in andrem geſchehen mag, Luͤgt vnd 
gedenckt daz ir vch hie in der matery der meſſen nit ſumen 
noch ſparen, dan ir ſehen das ſich die nit ſumen die vnſeren 
andacht der heiligen meſſen widerfechten, verſument ir aber 
och jo hapt vch den ſchaden, das red ich für mein chriſtlich 
hertz, vnd von wegen meinß vätterlichen geſatz, wan es 
luter regnete vnd ſchnüet, vnd ſich alle Biſchoͤff zu dodt 
ſtilſchwigent, vff das der andacht der heiligen meſſen er— 
loͤſchete dennocht bezüg ich mich mit diſer meiner hant— 
gſchrifft, das ich in vetterlicher lere des andachts der meſſen 
ſterben wil von dieſer welt, vnd in der betrachtung des 
leidens Criſti Iheſu ſelig beger zuͤ werden. 

Ich ſag och Biſchoͤffen vnd oberkeiten zu, ob ir ſchon 
durch vwere finger ſehen wolten vnd fileicht ſchweigen, ob ir 
vwere mentel, confirmation, beſtetigung, pfrienden oder der 

gleichen moͤchten fürbaß deſt leidlicher vberkummen, für war, 
für war, vnd aber für war, entpfalt dem chriſten man da 
got vor ſei, ſein heilſamer andacht der heiligen meſſen, So 
iſt es vmb vwere pfrienden, mentel mit den roͤcken gethon, 
vnd feierobent gemacht, da wißt vch nach zu richten, dan 
Luter ſpricht das die meß niemans nützlich ſei, dan allein 
dem der ſie lißt oder hoͤret leſſen, moͤgent ir das leiden 
vnd darzuͤ ſtil ſchweigen, fo moͤgt ir auch kißlingſtein ver⸗ 
deüwen, da bei verſtond was ir wellent, vnd gedencken das 
ich vch das geſagt hab. 

Das aber die alten ſtifft vnd thüm für des adels 
kinder ſeient erſtiffet worden, ob ire elter ſie in der welt 
nit moͤchten verſehen, darin ſolten gethon werden, hie redt 
der heilig geiſt nit vß dir Luther, ſunder du züheſt dem 
adel zu dem du ſchreipſt ein lindes federlin under der 
naſen, dan du ſprichſt wir ſeient alle geiſtlichs ſtats, ſeint 
wir nun alle eines ſtats, warumb gipſtu der edelleüt kinder 
die freiheit vor allen andren, du meinſt filleicht das Criſtus 
nür edelleüt in feinen hoͤchſten thuͤm der .rii. botten ge⸗ 
nummen hab, alß du wilt ſein ein redner der warheit iſt 
dir das liebkoſen vbel angeſtanden, doch ſo du daz vß der 
heyligen geſchrifft nit bewereſt, laß ich das für ein menſchliche 
reden ſton. 

Daz auch niemans ſol fil pfrienden haben daz iſt ein 
alt geſatz, laß ich ſton, des gleichen mit den bruͤderſchafftten 
vnd das die bepſtlichen botten mit iren faculteten vnnd 
freiheit geben vB dem land ſoltend veriagt werden, ſittenmal 
du darzuü kein gſchrifft brucheſt, vnd dich daz laſſeſt be- 
duncken, gib ichs den richteren zu ermeßen, dan es auch 
[Kl] den glauben nit betrifft. 

Du begerſt darnach das got des bapſts ftul bald zerſtoͤr, 
vnd in abgrund der hellen ſencke, vnd gibſt des vrſach 
Erſtlich das er der war endcriſt ſei, zuͤ dem andern, daz 
er zerſtoͤr, das got gebotten hab, zuͤ dem dritten daz er 
dy tütſchen ler vnbeſtendig, meineidig, verreter, boͤßwicht 
trüwloß fein. Zu dem fierden du ſprichſt das in dem 
ketzriſchen decretal ſtand, daz ſein der bapſt macht hab, 
trüw vnd glauben pff zu loͤſen, des lieg er in ſein halß, 
vnd fider als ein boͤſer ſathan, als er noch nie gelogen 

hat. Bü dem fünfften, das er fib zu Rom in des tüffels 
neſt, zu dem ſechßten das der bäpſtlich gewalt nichts anders 
ſei, dan die ſelen zu verdamniß füren. Zuͤ dem vii. be- 
gerſtu daz criſtus den iüngſten tag laß ynher brechen, diſes 
alles zu einer zerſtoͤrung. Ich ſihe vnd greiff das du zornig 
biſt, darum mir gebüren wil, kaltſinnig zuͤſein, vff daz nit 
geſprochen werd, daz wir beid vnſinnig fein, es iſt zu vil mit 
dir. Vnd ſag erſtlich das du nit war redſt, das der enderift 
kumen ſei nach dem anzoͤgen criſti ieſu vnſers herren. Zu 
dem andern, dem dritten, fierden vnd fünfften, all weil du 
nit anzögſt, wa der bapſt das thü, oder in welchen ſachen, 
orten vnd enden daz ſtand oder beſchehen ſei, vnd pff in 
bewerſt, müſtu das erdichtet haben, vnd mit der vnwarheit 
im zu gelegt, dan ſolt es vff erdtreich darzü kumen vnd daz 
geſtattet werden, vnd glaubt was ein ieder on alle bewerung 
wider den andern, vB kotzet, oder ſpeuwet, jo wer niemans 
mer feiner eren ſicher. Sie malen den heiligen geiſt pff 
dein haupt, als ob er vß dir redte, [RP] erſt lerne ich 
daz der heilig geiſt auch kan vnſinige reden thun, doch ſag 
ich darzu, wa du war retſt, da ret on zweifel der heilig 
geiſt vß dir, dan alle warheit iſt von got, wa du aber nit 
war retſt, da ret ſicher der tüffel vß dir, der ein vatter iſt 
aller lügin. Darumb riet ich man mälte dir ſie beid 
off dein haupt, den heiligen geiſt vff ein ſeit, vnd den 
tüffel off die ander ſeit, vnd die ſtat prag in die mitten. 
Darzu das du in heiſt liegen in fein feder vnd Half, 
das kan von den edellüten zuͤ den du ſchreibſt, für kein 
criſtliche meſſikeit verſtanden werden. Ich liß von künig 
Dauid, der auch ein edelman was, als ſein vorfar Saul 
von got des künigreichs entſetzt waz, vnd er von got ein 
künig geſalbt, daz er dannocht mit worten oder wercken 
ſaul nie letzen wolt, ſo lang in got im ampt duldet. 
Alſo ſolteſtu billichen ſo lang got den bapſt in dem 
ampt duldet, ob er ſchon der boͤſeſt vff erden wer in tödlich 
weder mit worten oder wercken der maſſen vnd ſo ſchentlich 
ſchmehen, wüß daz mancher weiſer man dir das in keinem 
guten empfangen hat, doch fol dir zuͤgelaſen werden in zuͤ⸗ 
ſchenden vnd an ſeinen eren zulegen, fo erfordert die not 
vnd das natürlich recht die gegen wer daz man in laß zü 

verhör kumen, vnd ſich verantwurten, ob er ſchon der tüffel 
ſelb wer ſol man im dannocht günſtiger ſein dan dir, dan 
in allen zweifflen anklagen, ſolt dem antwurter me ge⸗ 
günſtiget werden dan dem anklager, vnd alle weil ſich der 
bapſt nit verantwurt hat, würt dein anklag billich als von 
einer parthen gethon, zweiffelhafftig erachtet. Zu dem 
ſechſten iſt das gantz nit war, aber waz bepſtlicher gewalt 
it Ke] hab ich geſagt in dem buͤch von dem bapſtenthuͤm. 
Zuͤ dem ſibenden wil dir gar nit gebüren die zeit zu gahen 
vnd fürkumen von got zit begeren die er im in feiner für- 
ſichtikeit verordnet hat, du moͤchteſt ſunſt begeren, das der 
oſtertag vff die weinachten kem, ſo wer kein faſten me, wer 
wolt dan die hering eſſen, zu latin (Nam ſtultum eſt pe⸗ 
tere quod poteſt iure negari). 


Das man aber den feinden ſol glauben halten, daz 
iſt war, ſo fer ſie ſich auch geleitlich vnd gleublich halten, 
dan wa ſie glaubenbrüchig würden, als dan ſolt man inen 
billich auch kein glauben halten. Aber meiſter Hanß huß, 
Hieronimus der boͤhemen botſchafft in das concilium gen 
Conſtentz haben ſich nit geleitlich gehalten, dan ſie dem 
concilio verſprochen haben nüt zu ernüwern in dem glauben, 
biß ſie ein endlichen beſchluß von dem concilio empfiengen, 
das haben die Boͤhem nit gehalten, ſunder ire ſeck vnd 
irrung angefangen ee vnd die botſchafft iſt in daz coneilium 
kumen. Meiſter hanß Huß hat ſich auch des alſo verant- 
wurt daz er kein ſchuld daran hab, ſo nun daz geleid des 
reichs geweſen iſt, vnd es hat kein glauben gehalten noch 
verſpruch, warum wolt man dan inen glauben halten. Wa 
haben die boͤhem ire trüw vnd glauben gehalten, dan ſie 
in eidßkrafft iren eignen rat gethon haten, als ſie die 
frumen tütſchen ratzherren in die ſpieß empfiengen ir eigen 
landfolck. Nun wiltu aber daz concilium alſo hoch ſchenden, 
daz es kein glauben hab gehalten, da mit machſtu des huſſen 
ſach nit deſt beſſer, dan ſo einem moͤrder ein geleit wer 
gegeben, vnd nit gehalten, bleibt er nicht [Ka] deſt minder 
ein moͤrder, wie faſt doch die vnrecht theten die daz brechen. 
Aber die von des Huſſen geleit warum es billich nit iſt ge- 
halten worden, ſoltu bald in einem andern buͤch bericht werden. 

Nach gonds haſtu vil vnnützer forgen, vnß vnd die 
boͤhemen zu vereinigen, ich möcht leiden daz es geſcheh, 
doch nit durch deine mittel ſo du fürſchlechſt. Aber daz 
riet ich, wa ſie wolten glauben vnd halten als alle andere 
eriſten vff erden, deren on zal vil fein, fo fein fie vnß 
wilkum, alß hertz liebe criſtliche brüder, wa fie aber das 
nit wolten thün, woͤllen wir lieber vnd rechtlicher auch 
goͤchtlicher bei dem groͤſern huffen bleiben, dan zit inen ver⸗ 
einigen, vnd von dem merern theil der criſtenheit abſündern. 

Vnd pff daz ich doch ein mal zu einem end kum, laß 
ich die reformationes der vniuerſiteten vnd ſchuͤlen, beider 
rechten, der theologen, leren der kinder, vberfluß der tütſchen 
nationen, von der ſpetzerei, auch des fuckers, kauffmanſchatz, 
zinß züfauffen, mißbruch in eſſen vnd trincken, oder das 
nit offene frauwen heüſer ſollen fein, alles fallen als menſch⸗ 
liche hendel vnſern glauben gar nichts betreffen, vnd wil 
daz den regenten befolhen haben zuͤregieren. 


Beſchluß. 


Ch ker ietz wider zu vch ir großmechtigen durchlüchtigen 
hoch vnd wol gebornen ſtrengen eren notfeſten frumen 
edel lüt vnſers vetterlichen tütſchen lands, mit er— 

manung der dapfferkeit euwerer elter, vnd eerlichen [Kz] 
namens vnd adelichen harkumens, daz ir euch die liebe, 
erifti vnſers herren, vnd euwers vätterlichen geſatz durch 
kein mißuerſtand laſen in euwerm hertzen erloͤſchen von 
wegen der ewigen ſelikeit, die wir mit üch von got erwarten 
nit leichtlich durch ernüwerung laſen in einen vnglauben 
füren, ſunder als ir in krafft euwers adelichen harkummens 
verpflicht ſein, vnſern glauben, verfechten beſchützen vnd be- 
ſchirmen, das recht vnd die billicheit, in diſem bundſchu 
ermeſſen, doctor Luter nit in allen dingen glauben, der euch 
alle euwers adelichen ſtats beraubt hat, vnd zu pfaffen 
gemacht, anſehen woͤllen daz der vffrüren gleich vor me 
geſchehen ſein, vnd eben in ſolchen articklen, iſt aber alwegen 
der eriftlich glaub für gangen, vnd fein ſolch nüw vnd er— 
dichte menschliche fünd zertrent worden vnd vndergangen 
mit groſem ſchaden vnd ſchanden, deren die ſolche zwitracht 

erweckt hetten. Wil dabei nit verleugnet haben, daz doctor 
Luther in allen dingen vnrecht hab vnd die vnwarheit geret, 
ſunder in fillen dingen nit vngeſchickt erfunden würt, allein 
in dem des aller hoͤſten geſchuldiget, daz er die warheit 
mit der vnwarheit vnd mit gifft alſo boͤß liſtig vermiſchet 
hat, das ein vor dem andern nit mag noch kan von den 
einfaltigen criſten verſtanden werden, auch dabei daz er ſein 
edel kunſt vnd vernunfft, vnd die heilig geſchrifft mißbrucht 
zu einem vffrürigen vnd vnfridſamen auch vncriſtlichen end 
durch euch als die houptlüt vnd fürtrefflichſten die andern 
armen ſcheflin eriſti in einen vnglauben zit verfüren. Geben 
dabei euwern gnaden in demütiger criftlicher gehorſam 
vnſer eigene [RP] vnwiſſenheit zu verſton das on fellen in 
diſem eilenden ſchreiben in dem wir dem waldwaſſer, vnd 
dem follen rein hand wöllen entgegnen mag erfunden werden, 
das villeicht billich auch mag geſtrafft werden, dan die vn⸗ 
beſunnen eyl iſt dick ein müter der irrung, darum wir 
vnſere geſchrifft vnderwürfflich machen nit allein der ober- 
keit vnſers glaubens, ſunder auch euweren gnaden vnd einem 
heden vnß beſſers lernen vnd berichten kan, dan wir der 
hoffart gar nit ſein, daz wir vnß ſchampten von iemans 
zu leren, das wir nit wißten, oder vß ſchelligem zorn vnſere 
irrung zü verlaſſen. Vnd darzuͤ wa wir doctor Luter den wir 
für ein gelerten man halten, wa er fein kunſt nit zu einem 
boͤſen end bruch für ein glori vnd eer des tütſchen lands, etwas 
zuͤ gelegt hetten, das nit ſeiner meinung wer oder ſeins 
güten verſtands, woͤllen wir brüderlich, und von hertzen 
gern ſeiner declaration ſton, vnd mit vnſerm ſchreiben in 
nit weiters dan verurſacht haben ſich baß zu erfleren, das 
ſolche declaration bei criſtlichem verſtand moͤg bleiben, dan 
wir ie lieber ſein (als eins tütſchen) eer vnd leben füdern 
wolten dan fein ſchand vnd tod procurieren. Es iſt ie 
grüntlich vnſere meinung, daz wir ſein lang leben gern 
ſehen, doch ſeine vereinigung, ſo mit bepſtlicher heilikeit und 
gemeiner criſten begeren, raten vnd bitten durch dy goͤtliche 
einikeit vnd friden des criſtlichen glaubens. Wa er aber 
ie vnſern brüderlichen gunſt verachtet, ſich gegen vnß ſperret, 
woͤllen wir billich von im leiden vnd gern, das er in eriſt⸗ 
licher meſſikeit vnd in gleichem ſchreiben vnd fal vnß ent⸗ 

gegne nach allem ſeinem [K,] gefallen, da mit vnſere 
replicken erwarten ſein vnd gegen red, das euwere gnaden 
vB ſolcher red vnd widerred die warheit ermeß, ergründ 
vnd des vßſpruchs erwart, got geb von wem der geſchehe 
der ſein gewalt hat. Würd aber ie doctor Luther gegen 
vnß als er pflegt ſeinen zornigen kopff vnder ſton zu bruchen, 
vnd vnß geweltlich woͤrtlin, mag euwer gnad erkennen das 
billicheit erfordre im nach gelegenheit zu entgegnen, es iſt 
doch noch ondas umb den erſten wurff zuͤthüͤn, vnd ligt 
die kugel noch nit an irem rechten ort. Das ſich aber 
diſes büchlins niemans zuͤbeklagen hab, als eins ſchmach— 
büchlins on ein namen geſchriben. Iſt dem gnedigen fürſten 
vnd herren einem biſchoff von Straßburg der nam des 
machers vnd fein perſon bekant. In zuͤ eröffnen wa es 
ſein gnad noturfftig erkent .c. 


Cenſores. 


Getruckt von Johanne Grieninger in dem iar 
Tauſent CCCCC. Vnd xx. ff den Criſtabent mit Keiſer⸗ 
lichem Priuilegium, in einem iar niemans nachtrucken fol .ıc. 


N — 


An den Groß/ ö 


S Siurchnüchtigſtẽ adel tür Ce 


ſcher nation das ſye den I 


chꝛlſtlichen glauben bed 
ſchirmen / wyder den 
zerſtoͤrer des glaubẽs 
chuſti / Martinũ 
luther einẽ b fie 
rer der einfel 
tigẽ chꝛiſtẽ. 


Bon dẽ teutſchen adel 
Dem aller durchlüchtigſten 


Groß mechtigſten fürſten / vñ herren / hernñ Ra 
rolo erweltem roͤmiſchen keiſer / Giſpani⸗ 
ſcher vnd. . maieſtadt. 


Archlüchtiger großme 
chiiger fürft vnd her / Es iſt von viſpꝛung 
des roͤmſchen reichs / des du ietz durch gots 
lurſichtig keit ein fridſamer keyſer / vñ geble 
ter erwelet vnd geſalbet blſt / ſolches dein reich von of 
fenlichẽ findẽ nie ſchadlicher angefochten worden / dan 
ietz ʒů diſen zeiten. Syttenmal dz Catilina (ich mein 
doctoꝛ Martinũ luther) iſt võ den dodten erwecket wid 
zũ menſchlichem leben kum men / vnd dar die aller ed 
ſiſten gemiet deins reichs zů burgerlichen vffrůren vnd 
nidergang ires eignen vatterlands erwecken / den vat⸗ 
ter wyder feine kind / bꝛũder gegen bꝛüderen / vndertho / 
nen zů gegen irer oberkeit / alle ding der maſſen zů ver 
wicklen vnd vermiſchen / das weder bapſt / keiſer / kůnig / 
biſchoff / bader / ode r ſüwhirt nit mer ſollent vnderſche 

det werden / ein vngewone ſach allenthalben / wo gůti 
ſitten / berden / zucht / ere / oꝛdenung / frid/ froͤd / vñ můt 

auch alles wolfarẽ ſollent geiebet vñ gehaltẽ werde, Vn 
vff dz ſolches deſt ſchedlicher vnðſfandẽ werd / würt vn 
fer chꝛiſtlicher glaub fůr ein deckmãtel fuͤrgewendet / alt 
ob ſich ſoͤlche vffrůr / ernũwerũg / vñ vendꝛñg / in Ereft 

chꝛiſtlichs glaubẽs gebürẽ welle zů thũn vñ W 

1 


DM 2 


GTU Library 
2400 Ridge Road 
Berkeley, CA 94709 
For renewals call (510) 649-2500 


une 


0602 2556 


| Murner, Thomas 
An de 1 


grossmachtigsten 
* Fates ee 7 


DFD 


125. Andreas Musculus, Vom Hosenteufel: 
Von Max Osborn. ; 
126-134, Hans Sachs. Sämtliche Fabeln und Schw 1 
von Edmund Goetze. 2. Band. 
135-138. Angelus Silesius, Cherubinischer Wan 
reiche Sinn- u. Schlussreime). Herausg, v. Ge 
139-141. Johann Eberlin von Günzburg, Ausgew. 
Bd. I. Herausgegeben von Ludwig Enders 
142-143. Judas Nazarei, Vom alten und neuen Got 
Lehre. 1 Herausgegeben von Eduar 
144-148. Die Psalmeniibersetzung des Paul Schede 
Herausgegeben von Max Jellin ek, 
149-152, Das Gemerkbüchlein des Hans Sachs 15551 
Anhange: Die Nürnberger Meistersinger-Proto: 
41605. e von Kar! W 


Aus den e ER: Litteraturwe 
XVII. Jahrhunderts“: 


Flugschriften aus der Reforma 
I. Martin Luther, An den christlichen Adel de 
(1520.) Herausgeg. von Wilh. Braune. a 
II. Martin Luther, Sendbrief an Leo X.; Von 
eines Christenmenschen; Warum des Pa 
brannt seien. (120) [Nr. 18] 5 
III. Martin Luther, Wider Hans Worst. 5 
IV. Burk. Waldis’ Streitgedichte gegen Her 
Jüngeren von Braunschweig. (1542.) [Nr 
Martin Luther, Von der Winkeliesee. 
(1533) [Nr. 50. 2 
VI. Ein schöner Dialogus von K Trade und d 
Botschaft aus der Hölle. (1523.) [Nr. 62. 
VII. Bernhard Rotmann, Restitution ER und 
licher Lehre. Eine Wiedertäuferschrikt Y 
Nr 77 J, 78. f f 
VIII. Luther und Emser. Ihre Streitschriften 
Herausgeg. von Ludwig Enders. Band. 
IX. Dasselbe, Band II. Nr. 96—98.] 8 
X. Aus dem Kampf der Schwärmer gegen 5 
Schriften (1524, 1525). Herausg. von L, En 
XI. Johann Eberlin von Günzburg, Ausgewählte 
0... Herausgeg. von L. Enders, Nr. 1 5 
XII. Judas Nazarei, Vom alten und neue 

Lehre. (1521). Herausg. von Vtard X 


V 


Pr Yon Ehrhardt ER Halle &, 8 


